title: Direttiva tal-Kummissjoni 2007/32/KE ta’ l- 1 ta’ Ġunju 2007 li temenda l-Anness VI tad-Direttiva tal-Kunsill 96/48/KE dwar l-interoperabilità tas-sistema ferrovjarja trans-Ewropea ta’ veloċità għolja u l-Anness VI tad-Direttiva 2001/16/KE tal-Parlament Ewropew u tal-Kunsill fuq l-interoperabilità tas-sistema ferrovjarja konvenzjonali trans-Ewropea (Test b’relevanza għaż-ŻEE)

text:
               2.6.2007

               MT

               Il-Ġurnal Uffiċjali ta’ l-Unjoni Ewropea

               L 141/63

         DIRETTIVA TAL-KUMMISSJONI 2007/32/KE
   ta’ l-1 ta’ Ġunju 2007
   li temenda l-Anness VI tad-Direttiva tal-Kunsill 96/48/KE dwar l-interoperabilità tas-sistema ferrovjarja trans-Ewropea ta’ veloċità għolja u l-Anness VI tad-Direttiva 2001/16/KE tal-Parlament Ewropew u tal-Kunsill fuq l-interoperabilità tas-sistema ferrovjarja konvenzjonali trans-Ewropea
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat d-Direttiva 96/48/KE tat-23 ta’ Lulju 1996 tal-Kunsill fuq l-interoperabilità tas-sistema ferrovjarja trans-Ewropea ta’ veloċità għolja (1), u partikolarment l-Artikolu 21c tagħha,
   Wara li kkunsidrat d-Direttiva 2001/16/KE tad-19 ta’ Marzu 2001 tal-Parlament Ewropew u tal-Kunsill fuq l-interoperabilità tas-sistema ferrovjarja konvenzjonali trans-Ewropea (2), u partikolarment l-Artikolu 21b tagħha,
   Billi:

               (1)

               Skond l-Artikolu 18 tad-Direttiva 96/48/KE u l-Artikolu 18 tad-Direttiva 2001/16/KE, l-entità kontraenti, jew ir-rappreżentant uffiċjali tagħha, għandha tistieden lill-korp notifikat li għażlet għal dak l-iskop biex japplika l-proċedura ta’ verifika “KE” msemmija fl-Anness VI tad-Direttivi.

               (2)

               Fuq il-bażi taċ-ċertifikat ta’ konformità maħruġ mill-korp notifikat u ta’ dokumentazzjoni teknika li takkumpanja ċ-ċertifikat, l-entità kontraenti, jew ir-rappreżentant uffiċjali tagħha, tfassal dikjarazzjoni ta’ verifika “KE”.

               (3)

               Punt 2 ta’ l-Anness VI tad-Direttiva 96/48/KE u punt 2 ta’ l-Anness VI tad-Direttiva 2001/16/KE jistipulaw li s-sottosistema tiġi ċċekkjata f'kull waħda mill-fażijiet li ġejjin: id-disinn globali; l-istruttura tas-sottosistema, inklużi partikolarment attivitajiet ta’ inġinerija ċivili, l-immuntar tal-konstitwenti, l-aġġustament globali; u l-verifika finali tas-sottosistema.

               (4)

               Il-kunċett attwali tal-“verifika finali tas-sottosistema” mhux ċar u preċiż biżżejjed. Jikkonsisti fl-iċċekkjar li s-sottosistema hija konformi mad-dispożizzjonijiet tad-Direttivi 96/48/KE u 2001/16/KE u mad-dispożizzjonijiet regolatorji l-oħra applikabbli u li tista' tibda topera, partikolarment billi jiġu ċċekkjati l-interfaces ma’ sottosistemi oħra f'kundizzjonijiet operattivi.

               (5)

               Madankollu, hemm testijiet li l-manifattur jista' jwettaq fuq il-kostitwent iżolat ta’ interoperabilità (IC) jew is-sottosistema, indipendentement mill-ambjent finali li fih l-IC, jew is-sottosistema, se jiġi stallat u se jkun użat. Dawn it-testijiet “individwali”, utli u finali, huma indipendenti min-netwerk ferrovjarju li fuqu l-prodott se jopera.

               (6)

               Għalhekk huwa meħtieġ li tiġi prevista fl-Anness VI taż-żewġ Direttivi 96/48/KE u 2001/16/KE, il-possibbiltà li l-manifattur japplika għall-ewwel fażi (il-fażi tad-disinn jew tal-produzzjoni) assessjar, li se jwassal għad-Dikjarazzjonijiet Intermedji ta’ Verifika (ISV) li jinħarġu mill-korp notifikat. Fuq il-bażi ta’ dawk l-ISV, il-kuntrattur prinċipali jew il-manifattur se jkun jista' jfassal “dikjarazzjoni KE tal-konformità ta’ IC intermedju jew tas-sottosistema” għall-fażi rilevanti.

               (7)

               Għalhekk id-Direttivi 96/48/KE u 2001/16/KE għandhom jiġu emendati skond dan.

               (8)

               Il-miżuri previsti f'din id-Direttiva huma skond l-opinjoni tal-Kumitat stabbilit bl-Artikolu 21 tad-Direttiva tal-Kunsill 96/48/KE,

         ADOTTAT DIN ID-DIRETTIVA:
   Artikolu 1
   L-Anness VI tad-Direttiva 96/48/KE jinbidel bit-test fl-Anness ta’ din id-Direttiva.
   Artikolu 2
   L-Anness VI tad-Direttiva 2001/16/KE jinbidel bit-test fl-Anness ta’ din id-Direttiva.
   Artikolu 3
   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva qabel it-2 ta’ Diċembru 2007. Għandhom jinfurmaw lill-Kummissjoni dwar dan minnufih.
   Meta l-Istati Membri jadottaw dawn il-miżuri, dawn għandu jkollhom referenza għal din id-Direttiva jew jiġu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. Il-metodi biex issir tali referenza għandhom jiġu stipulati mill-Istati Membri.
   Artikolu 4
   Din id-Direttiva għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, 1 ta’ Ġunju 2007.

            Għall-Kummissjoni

         Jacques BARROT

            Viċi President

      (1)  ĠU L 235, 17.9.1996, p.6. Direttiva kif emendata l-aħħar bid-Direttiva 2004/50/KE tal-Parlament Ewropew u tal-Kunsill ĠU L 164, 30.4.2004, p. 114, kif korreġuta bi ĠU L 220, 21.6.2004, p. 40.

      (2)  ĠU L 110, 20.4.2001, p. 1. Direttiva kif emendata l-aħħar bid-Direttiva 2004/50/KE.

      ANNESS

            “ANNESS VI
            PROĊEDURA TA’ VERIFIKA GĦAS-SOTTOSISTEMI
            1.   ID-DAĦLA
            Il-verifika ‘KE’ hija l-proċedura li biha korp innotifikat jivverifika u jiċċertifika li sottosistema:

                        —

                        tkun konformi mad-Direttiva;

                        —

                        tkun konformi mar-regolamenti l-oħra li jirriżultaw mit-Trattat, u li tkun tista' titwettaq.

                  2.   L-ISTADJI
            Is-sottosistema tiġi ċċekkjata f'kull waħda minn dawn l-istadji li ġejjin:

                        —

                        id-disinn globali;

                        —

                        il-produzzjoni: il-kostruzzjoni tas-sottosistema, li tinkludi, pereżempju, l-attivitajiet ta’ l-inġinerija ċivili, il-manifattura, l-immuntar tal-kostitwenti, l-aġġustament globali;

                        —

                        l-ittestjar finali tas-sottosistema.

                  Għall-fażi tad-disinn (li tinkludi t-testijiet tat-tip) u għall-fażi tal-produzzjoni, il-kuntrattur prinċipali (jew il-manifattur) jew r-rappreżentant awtorizzat stabbilit fi ħdan il-Komunità, bħala l-ewwel pass, jista' japplika għal analiżi.
            F'dan il-każ, din (dawn) l-analiżi jwasslu għad-dikjarazzjoni(jiet) ta’ verifika intermedjarja(i) (ISV) maħruġa mill-Korp Notifikat magħżul mill-kuntrattur prinċipali (jew il-manifattur). Dan min-naħa tiegħu jħejji ‘Dikjarazzjoni tal-KE dwar il-konformità mas-sottosistema intermedjarja’ għall-fażi(jiet) rilevanti.
            3.   IĊ-ĊERTIFIKAT
            Il-Korp Notifikat responsabbli għall-verifika ‘KE’ jħejji ċ-ċertfikat ta’ verifika maħsub għall-entità għall-parti kontraenti jew għar-rappreżentant awtorizzat tiegħu stabbilit fi ħdan il-Komunità, li min-naħa tagħha tfassal id-dikjarazzjoni tal-‘KE’ maħsuba għall-awtorità superviżorja fl-Istat Membru li fih tinsab u/jew topera s-sottosistema.
            Il-Korp Notifikat responsabbli għall-verifika tal-‘KE’ janalizza d-disinn u l-produzzjoni tas-sottosistema.
            Jekk ikun disponibbli, il-Korp Notifikat iqis ‘Id-Dikjarazzjonijiet ta’ Verifika Intermedjarji’ - ISV(s) -, u, sabiex joħroġ iċ-ċertifikat ta’ verifika tal-KE, huwa:

                        —

                        Jivverifika li s-sottosistema

                                    —

                                    hija koperta mill-ISVs rilevanti tad-disinn u tal-produzzjoni mwassla għand il-kuntrattur prinċipali (jew il-manifattur), jekk tkun talbet lill-Korp Notifikat għal dawn iż-żewġ fażijiet,

                                    —

                                    jew tikkorrispondi li ġiet prodotta skond l-aspetti kollha koperti mid-disinn ISV imwassal għand il-kuntrattur (jew il-manifattur) prinċipali jekk tkun talbet lill-Korp Notifikat biss għall-fażi ta’ l-ippjanar;

                        —

                        Jivverifika li huma jkopru sewwa l-ħtiġijiet tat-TSI u tanalizza l-elementi ta’ l-ippjanar u tal-produzzjoni li mhumiex koperti mill-ISV(s) ta’ l-ippjanar u/jew tal-produzzjoni mwassla għand il-kuntrattur (jew il-manifattur) prinċipali.

                  4.   IL-FAJL TEKNIKU
            Il-fajl tekniku li jakkumpanja d-dikjarazzjoni tal-verifika għandu jkun ikun kompost kif ġej:

                        —

                        għall-infrastruttura: il-pjanti ta’ l-inġinerija strutturali, ir-reġistri ta’ approvazzjoni għat-tħaffir u l-infurzar, ir-rapporti ta’ l-ittestjar u ta’ spezzjoni dwar il-konkrit eċċ;

                        —

                        għas-sottosistemi l-oħra: id-disinji ġenerali u dettaljati konformi ma’ l-eżekuzzjoni, id-dijagrammi elettriċi u idrawliċi, id-dijagrammi ta’ ċirkuwiti kontrollati, id-deskrizzjoni ta’ sistemi għall-ipproċessar ta’ data u sistemi awtomatiċi, manwali dwar l-operat u l-manutenzjoni, eċċ.;

                        —

                        fis-sottosistema għandha tiġi inkorporata lista tal-kostitwenti ta’ l-interoperabilità, kif imsemmi fl-Artikolu 3;

                        —

                        iridu jkunu provduti l-kopji tad-dikjarazzjonijiet tal-‘KE’ dwar il-konformità jew l-adegwatezza għall-użu li bihom il-kostitwenti msemmija hawn fuq iridu jkunu provduti skond l-Artikolu 13 tad-Direttiva akkumpanjati, fejn xieraq, min-noti ta’ kalkolu u kopja tar-reġistri tat-testijiet u l-eżaminazzjonijiet li jsiru mill-korpi notifikati fuq il-bażi ta’ l-ispeċifikazzjonijiet tekniċi;

                        —

                        jekk ikunu disponibbli, id-dikjarazzjoni(jiet) intermedjarji ta’ verifika (ISV) u, f'tali każ, id-dikjarazzjoni(jiet) tal-KE tal-konformità tas-sottosistema intermedjarja, li jakkumpanjaw iċ-ċertfikat KE tal-verifika, li jinkludi r-riżultat ta’ verifika mill-Korp Notifikat tal-validità tagħhom;

                        —

                        ċertifikat mill-Korp Notifikat responsabbli għall-verifika tal-‘KE’, akkumpanjat min-noti ta’ kalkolu li jikkorrispondu u kontrofirmati minnu, jiddikjara li l-proġett huwa konformi ma’ din id-Direttiva u jsemmi kwalunkwe riżerva reġistrata matul il-prestazzjoni ta’ l-attivitajiet u mhux irtirati; iċ-ċertifikat għandu jkun akkumpanjat ukoll mir-rapporti ta’ spezzjoni u verifika li jkunu saru mill-istess korp in konnessjoni mal-ħidma tiegħu, kif speċifikat f'sezzjonijiet 5.3 u 5.4.

                  5.   IL-MONITORAĠĠ

                        5.1.

                        L-għan tal-monitoraġġ tal-‘KE’ huwa li jiżgura illi matul il-produzzjoni tas-sottosistema, l-obbligi li jirriżultaw mill-fajl tekniku jiġu milqugħa.

                        5.2.

                        Il-Korp Notifikat responsabbli biex jiċċekkja l-produzzjoni għandu jkollu aċċess permanenti għas-siti ta’ bini, is-siti tal-produzzjoni, iż-żoni ta’ ħżin u, fejn jixraq, il-faċilitajiet tal-prefabbrikazzjoni u ta’ l-ittestjar u, b’mod aktar ġenerali, għall-postijiet kollha li huwa jqis li huma meħtieġa għall-ħidma tiegħu. L-entità kontraenti jew ir-rappreżentant awtorizzat tagħha fi ħdan il-Komunità għandha tibgħat jew tara li jintbagħtulha d-dokumenti kollha neċessarji għal dak l-għan u, partikolarment, il-pjanijiet ta’ implimentazzjoni u d-dokumentazzjoni teknika dwar is-sottosistema.

                        5.3.

                        Il-Korp Notifikat responsabbli biex jiċċekkja l-implimentazzjoni perjodikament għandu jwettaq verifiki sabiex jikkonferma li hemm konformità mad-Direttiva. Irid Jipprovdi rapport ta’ verifika lil dawk responsabbli mill-implimentazzjoni. Jista' jirrikjedi li jkun preżenti f'ċerti stadji ta’ l-operazzjonijiet tal-bini.

                        5.4.

                        Barra dan, il-Korp Notifikat jista' jżur għall-għarrrieda s-sit tax-xogħol jew is-siti tal-produzzjoni. Waqt tali żjarat, il-Korp Notifikat jista' jwettaq verifiki kompleti jew parzjali. Irid jipprovdi rapport ta’ spezzjoni u, fejn jixraq, rapport ta’ verifika lil dawk responsabbli mill-implimentazzjoni.

                  6.   IS-SOTTOMISSJONI
            Il-fajl komplet imsemmi fil-paragrafu 4 għandu jiġi ddepożitat għand l-entità kontraenti jew l-aġent awtorizzat tagħha stabbilit fi ħdan il-Komunità b'appoġġ għaċ-ċertifikat tal-verifika maħruġ mill-Korp Notifikat responsabbli għall-verifika tas-sottosistema funzjonabbli. Il-fajl għandu jiġi mehmuż mad-dikjarazzjoni tal-verifika ‘KE’ li l-entità kontraenti tibgħat lill-awtorità superviżorja fl-Istat Membru kkonċernat.
            Għandha tinżamm kopja tal-fajl mill-entità kontraenti matul il-ħajja tas-servizz tas-sottosistema. Għandha tintbagħat lil kwalunkwe Stati Membri li jitolbuha.
            7.   IL-PUBBLIKAZZJONI
            Kull Korp Notifikat perjodikament għandu jippubblika l-informazzjoni rilevanti dwar:

                        —

                        it-talbiet għall-verifiki ‘KE’ li jkun irċieva

                        —

                        id-dikjarazzjonijiet intermedjarji ta’ verifika (ISVs) maħruġa jew rifjutati

                        —

                        iċ-ċertifikati ta’ verifika maħruġa jew rifjutati.

                  8.   IL-LINGWA
            Il-fajls u l-korrispondenza dwar il-proċeduri ta’ verifika ‘KE’ għandhom jinkitbu f'lingwa uffiċjali ta’ l-Istat Membru li fih hija stabbilita l-entità kontraenti jew ir-rappreżentant awtorizzat tagħha fi ħdan il-Komunità, jew inkella f'lingwa aċċettata mill-entità.”


title: Id-Direttiva Tal-Kunsill tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE

text:
Avviż Legali Importanti

|

31991L0496

Official Journal L 268 , 24/09/1991 P. 0056 - 0068 Finnish special edition: Chapter 3 Volume 39 P. 0045  Swedish special edition: Chapter 3 Volume 39 P. 0045

		Id-Direttiva Tal-Kunsilltal-15 ta’ Lulju 1991li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE(91/496/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 43 tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Billi annimali ħajjin huma inklużi fil-lista fl-Anness II għat-Trattat;Billi l-iffissar ta’ prinċipji fuq livell ta’ Komunità dwar l-organizzazzjoni ta’ kontrolli veterinarji fuq annimali li jkunu ġejjin minn terzi pajjiżi jgħin sabiex jiġu mħarsa l-provvisti u tiġi żgurata l-istabbiltà fis-suq filwaqt li jarmonizza l-miżuri meħtieġa sabiex jiġi żgurat il-ħarsien tas-saħħa ta’ l-annimali;Billi l-Artikolu 23 tad-Direttiva tal-Kunsill 90/425/KEE tas-26 ta’ Ġunju 1990 dwar kontrolli veterinarji u żootekniċi li jiġu applikati fil-kummerċ intra-Komunitarju ta’ ċerti annimali ħajjin u prodotti sabiex ikun komplut is-suq intern [3] jiddisponi, b’mod partikolari, illi l-Kunsill irid jistabbilixxi r-regoli u l-prinċipji ġenerali li japplikaw għal kontrolli fuq importazzjonijiet minn terzi pajjiżi ta’ annimali koperti mill-imsemmija Direttiva;Billi kull konsenja ta’ annimali minn pajjiżi terzi trid tkun suġġetta għal kontrolli dokumentarji u ta’ identità mad-dħul fit-territorju tal-Komunità;Billi prinċipji validi mal-Komunità kollha għandhom jiġu stabbiliti dwar l-organizzazzjoni u kontrolli fiżiċi sussegwenti li għandhom jitwettqu mill-awtoritajiet veterinarji kompetenti;Billi jridu jsiru provvedimenti għal arranġamenti dwar salvagwardja; billi, f’dan il-kuntest, il-Kummissjoni trid tkun kapaċi taġixxi, b’mod partikolari billi żżur il-postijiet ikkonċernati u tadotta miżuri li jkunu xierqa fiċ-ċirkostanzi;Billi, jekk is-sistema ta’ kontrolli għandha tiffunzjona bla intoppi irid ikun hemm kull proċedura ta’ kunsens u punti ta’ spezzjoni fuq il-fruntiera iridu jiġu kkontrollati u għandu jkun hemm skambji ta’ uffiċjali bis-setgħa li jwettqu kontrolli fuq annimali ħajjin li ġejjin minn pajjiżi terzi;Billi l-iffissar ta’ prinċipji komuni fuq livell tal-Komunità huwa aktar u aktar meħtieġ meta wieħed iqis li, bit-tlestija tal-proċeduri tas-suq intern mistenni, il-kontrolli fil-fruntieri interni għandhom jiġu mneħħija;Billi d-Direttivi 89/662/KEE [4], 90/425/KEE, u 90/675/KEE għandhom jiġu emendati sabiex jaddattawhom għal din id-Direttiva;Billi l-provviżjoni ta’ ċerti miżuri tranżitorji ta’ durata qasira tidher li hi neċessarja sabiex tirrendi aktar faċli t-transizzjoni għas-sistemi ġodda ta’ kontroll imnedija minn din id-Direttiva;Billi l-biċċa xogħol sabiex jiġu adottati miżuri għall-applikazzjoni ta’ din id-Direttiva għandha tiġi fdata lill-Kummissjoni,ADOTTA DAN IR-REGOLAMENT:L-Artikolu 11. Kontrolli veterinarji fir-rigward ta’ annimali minn pajjiżi terzi li jidħlu fil-Komunità għandhom jiġu mwettqa mill-Istati Membri b’ mod konformi ma din id-Direttiva.2. Din id-Direttiva m’għandhiex tapplika għal kontrolli veterinarji fuq annimali domestiċi tal-familja li jakkumpanjaw il-vjaġġaturi għal skopijiet mhux kummerċjali, apparti l-equidae.L-Artikolu 21. Għall-iskopijiet ta’ din id-Direttiva, id-definizzjonijiet li jinsabu fl-Artikolu 2 tad-Direttiva 90/425/KEE għandhom japplikaw kif meħtieġ.2. Barra minn dan:(a) "kontroll dokumentarju" għandu jfisser verifika taċ-ċertifikati veterinarji jew dokumenti li jakkumpanjaw kull annimal;(b) "kontroll ta’ identità" għandu jfisser verifikazzjoni, bi spezzjoni viżiva biss, għal konsistenza bejn id-dokumenti jew ċertifikati u l-annimali u għall-preżenza u konformità tal-marki li jridu jidhru fuq l-annimali;(ċ) "kontroll fiżiku" għandu jfisser kull kontroll ta’ l-annimal innifsu, possibbilment bl-inklużjoni ta’ teħid ta’ kampjuni u testijiet fil-laboratorju u, meta approprjat, kontrolli addizzjonali waqt il-kwarantina;(d) "importatur" għandu jfisser kull persuna naturali jew legali li jressaq l-annimali għall-importazzjoni ġewwa l-Komunità;(e) "kunsinna" għandha tfisser kull kwantità ta’ annimali ta’ l-istess speċi, koperta mill-istess ċertifikat veterinarju jew dokument, imwassla bl-istess mezz ta’ trasport u ġejja mill-istess pajjiz terz jew l-istess parti ta’ tali pajjiż;(f) "post ta’ spezzjoni fuq il-fruntiera" għandha tfisser kull post ta’ spezzjoni li jinsab fil-viċinanza immedjata ta’ wieħed mit-territorji li għalihom saret referenza fl-Anness I għad-Direttiva tal-Kunsill 90/675/KEE ta’ l-10 ta’ Diċembru 1990 li jistabbilixxi l-prinċipji li jirregolaw l-organizzazzjoni ta’ kontrolli veterinarji fuq prodotti li jidħlu fil-Komunità minn pajjiżi terzi [5] u nominati u approvati b’mod konformi mal-Artikolu 6.IL-KAPITOLU IOrganizzazzjoni u kontrolli sussegwentiL-Artikolu 31. L-Istati Membri għandhom jaċċertaw ruħhom illi:(a) l-importaturi ikunu obbligati li jagħtu avviż ta’ ġurnata waħda tax-xogħol lill-istaff veterinarju tal-post ta’ spezzjoni fuq il-fruntiera fejn l-annimali għandhom jiġu mressqa u jispeċifikaw in-numru, it-tip u l-ħin approssimattiv tal-wasla ta’ l-annimali;(b) l-annimali għandhom jitwasslu direttament, taħt sorveljanza uffiċjali, lejn il-post ta’ spezzjoni fuq il-fruntiera li għaliha saret referenza fl-Artikolu 6 jew, fejn japplika, lejn ċentru ta’ kwarantina li għalih jirreferi l-Artikolu 6 jew, fejn japplika, lejn kull ċentru ta’ kwarantina kif jiddisponi t-tieni inċiż ta’ l-ewwel subparagrafu ta’ l-Artikolu 10(1);(ċ) l-annimali ma jistgħux jitilqu dan il-post jew ċentru kemm-il darba, mingħajr preġudizzju għad-dispożizzjonijiet speċjali li għandhom jiġu adottati skond il-proċedura li hemm prevista fl-Artikolu 23, ma tkunx inġiebet prova:(i) fil-forma taċ-ċertifikat kif previst fit-tieni inċiż ta’ l-Artikolu 7(1) jew l-Artikolu 8, illi l-kontrolli veterinarji ikunu twettqu fuq l-annimali kkonċernati b’mod konformi ma’ l-Artikolu 4(1) u (2)(a), (b) u (d) u l-Artikoli 8 u 9 għas-sodisfazzjon ta’ l-awtorità kompetenti;(ii) illi l-kontrolli veterinarji ikunu tħallsu, u li, meta jkun rilevanti, kull depożitu li jkopri kull spiża li għaliha jiddisponu t-tieni ut-tielet inċiż ta’ l-Artikolu 10(1), l-Artikolu 10(6) u l-Artikolu 12(2) ikun tqiegħed;(d) l-awtorità doganali ma tawtorizzax ir-rilaxx għal-libertà fiċ-ċirkolazzjoni fit-territorji li għalihom saret referenza fl-Anness I għad-Direttiva 90/675/KEE kemm-il darba, mingħajr preġudizzju għal provvedimenti speċifiċi li għandhom jiġu adottati b’ mod konformi mal-proċedura stabbilita fl-Artikolu 23, tkun inġiebet prova li r-rekwiżiti f’(ċ) ikunu ġew imwettqa.2. Regoli dettaljati sabiex jiġi implimentat dan l-Artikolu għandhom jiġu adottati, skond il-bżonn, b’mod konformi mal-proċedura stabbilita fl-Artikolu 23.L-Artikolu 41. L-Istati Membri għandhom jaċċertaw ruħhom illi, irrispettivament mid-deskrizzjoni doganali ta’ l-annimali, kull kunsinna ta’annmali minn kull pajjiż terz tkun sottomessa mill-awtorità veterinarja għal kull kontroll dokumentarju u kontroll ta’ l-identità f’wieħed mill-postijiet ta’ spezzjoni fuq il-fruntiera li jinsabu f’wieħed mit-territorji li għalihom saret referenza fl-Anness I għad-Direttiva 90/675/KEE u approvat għal dak l-għan, sabiex tivverifika:- l-oriġini tagħhom,- id-deskrizzjoni sussegwenti tagħhom partikolarment f’każ ta’ vjaġġ jew f’każ ta’ annimali li kummerċ fihom ma jkunx ġie armonizzat fuq livell tal-Komunità jew li jkun jinvolvi rekwiżiti speċifiċi rikonoxxuti minn kull deċiżjoni tal-Komunità fir-rigward ta’ l-Istat Membru destinatarju,- illi l-partikolari li jidhru fuq iċ-ċertifikati jew dokumenti jipprovdu l-garanziji mitluba mir-regoli tal-Komunità jew, fil-każ ta’ annimali, li l-kummerċ fihom ma jkunx ġie armonizzat fuq livell tal-Komunità, il-garanziji rikjesti taħt ir-regoli nazzjonali applikabbli fil-każijiet varji koperti minn din id-Direttiva.2. Mingħajr preġudizzju għall-eżenzjonijiet previsti taħt l-Artikolu 8, il-veterinarju uffiċjali jrid iwettaq kull kontroll fiżiku fuq annimali fil-post ta’ spezzjoni fuq il-fruntiera. Dak il-kontroll irid jinkludi, b’mod partikolari:(a) kull eżami kliniku ta’ l-annimali sabiex jiġi aċċertat li jikkonformaw ma’ l-informazzjoni pprovduta fiċ-ċertifikat li jakkumpanja jew dokument u li jkunu fi stat klinikament f’saħħithom.B’mod konformi mal-proċedura stabbilita fl-Artikolu 23, derogazzjoni tista’ ssir, bla ħsara għal ċerti kondizzjonijiet u skond regoli li għandhom jiġu stabbiliti taħt l-istess proċedura, mill-prinċipju ta’ l-eżami kliniku individwali fir-rigward ta’ ċerti kategoriji u speċi ta’ annimali;(b) kull test tal-laboratorju li jitqies meħtieġ li jitwettaq jew li jiddisponu għalihom ir-regoli tal-Komunità;(ċ) kampjuni uffiċjali possibbli li jridu jiġu eżaminati għal residwi u analizzati malajr kemm jista’ jkun;(d) verifikazzjoni tal-konformità mar-rekwiżiti minimi stabbiliti mid-Direttiva tal-Kunsill 77/489/KEE tat-18 ta’ Lulju 1977 dwar il-protezzjoni ta’ l-annimali waqt trasport internazzjonali [6].Għall-iskopijiet ta’ kontroll sussegwenti fuq it-trasport u, meta approprjat, fuq il-konformità mar-rekwiżiti addizzjonali ta’ l-azjenda ta’ destinazzjoni, il-veterinarju ufficjali għandu jikkomunika l-informazzjoni meħtieġa lill-awtoritajiet kompetenti ta’ l-Istat Membru destinatarju permezz ta’ sistema ta’ skambjar ta’ informazzjoni kif previst fl-Artikolu 20 tad-Direttiva 90/425/KEE.Il-veterinarju uffiċjali jista’ jkun assistit f’xi wħud minn dawn ix-xogħlijiet minn impjegati kkwalifikati b’taħriġ speċjali, li jaħdmu taħt id-direzzjoni tiegħu.3. Madankollu, permezz ta’ derogazzjoni mill-paragrafi 1 u 2, għal annimali li jkunu deħlin ġo kull port jew kull mitjar fit-territorju spjegat fl-Anness I għad-Direttiva 90/675/KEE, il-kontroll ta’ l-identità u l-kontroll fiżiku jistgħu jitwettqu f’dak il-port jew mitjar destinatarju, kemm-il darba dak il-port jew mitjar ikollu post ta’ spezzjoni fuq il-fruntiera li għalih hemm referenza fl-Artikolu 6, u li l-annimali ikomplu l-vjaġġ tagħhom, skond il-każ, bil-baħar jew bl-ajru fl-istess vapur jew ajruplan. F’tali każijiet, l-awtorità kompetenti li tkun wettqet il-kontroll tad-dokumenti għandha, jew direttament jew permezz ta’ l-awtorità veterinarja lokali, tinforma lill-veterinarju uffiċjali tal-post ta’ spezzjoni ta’ l-Istat Membru destinatarju permezz tas-sistema ta’ skambjar ta’ informazzjoni li għaliha hemm referenza fl-Artikolu 20 tad-Direttiva 90/425/KEE li l-annimali jkunu ġew rilaxxati.4. Kull nefqa magħmula għall-applikazzjoni ta’ dan l-Artikolu għandha tkun imposta fuq il-fornitur, id-destinatarju jew l-aġent tagħhom, minghajr rimborż mill-Istat Membru.5. Ir-regoli dettaljati sabiex jiġi applikat dan l-Artikolu, inklużi dawk li għandhom x’jaqsmu mat-taħriġ u kwalifikazzjoni ta’ l-assistenti, għandhom jiġu adottati, skond il-bżonn, b’mod konformi mal-proċedura stabbilita fl-Artikolu 23.L-Artikolu 5Id-dħul f’wieħed mit-territorji mfisser fl-Anness I għad-Direttiva 90/675/KEE għandu jkun projbit meta l-kontrolli juru li:(a) annimali ta’ speċi li għalihom regoli ta’ importazzjoni ġew armonizzati fuq livell tal-Komunità jiġu, mingħajr preġudizzju għall-kondizzjonijiet speċjali li għalihom hemm previst fl-Artikolu 19 tad-Direttiva 90/426/KEE [7] dwar il-moviment u importazzjoni ta’ equidae li ġejjin minn pajjiżi terzi, minn kull territorju jew parti minn territorju ta’ pajjiż terz mhux inkluż fil-lista magħmula b’mod konformi mar-regoli tal-Komunità għall-ispeċi kkonċernati jew minn fejn l-importazzjoni hija pprojbita kif previst b’deċiżjoni tal-Komunità;(b) annimali apparti minn dawk li għalihom saret referenza għalihom f’(a) ma jikkonformawx mar-rekwiżiti stabbiliti fir-regoli nazzjonali li jikkorrispondu għall-każijiet varji koperti minn din id-Direttiva;(ċ) annimali li qed isofru minn jew huma suspettati li qegħdin isofru minn marda kontaġġjuża jew kull marda li toħloq riskju għas-saħħa pubblika jew is-saħħa ta’ l-annimali, jew kull raġuni oħra li għaliha jipprovdu r-regoli tal-Komunità;(d) il-pajjiż terz esportatur ma kkonformax mal-ħtiġiet stabbiliti fir-regoli tal-Komunità;(e) l-annimali m’humiex fi stat addattat sabiex ikomplu l-vjaġġ tagħhom;(f) iċ-ċertifikat veterinarju jew dolument li jakkumpanja l-annimali ma jeżawrix il-kundizzjonijiet stabbiliti previsti skond ir-regoli tal-Komunità jew, meta regoli ma jkunux ġew armonizzati, il-ħtiġiet li jinstabu fir-regoli nazzjonali li jikkorrispondu għall-każijiet varji koperti minn din id-Direttiva.Ir-regoli dettaljati sabiex jiġi implimentat dan l-Artikolu għandhom jiġu adottati, skond il-bżonn, b’mod konformi mal-proċedura stabbilita fl-Artikolu 23.L-Artikolu 61. Postijiet ta’ spezzjoni fuq il-fruntiera iridu jissoddisfaw ir-rekwiżiti ta’ dan l-Artikolu.2. Postijiet ta’ spezzjoni fuq il-fruntiera għandhom ikunu:(a) jinstabu fil-punt tad-dħul f’wieħed mit-territorji li għalihom saret referenza fl-Anness I għad-Direttiva 90/675/KEE;Madankollu, meta tqum il-ħtieġa minħabba limitazzjonijiet ġeografiċi (eż. moll tal-ħatt, stazzjon tal-ferrovija, passaġġi) u kemm-il darba li f’dak il-każ il-post ta’ spezzjoni jkun qiegħed il bogħod mill-azjendi jew postijiet fejn annimali li x’aktarx jiġu infettati minn mard kontaġġjuż huma miżmuma, it-tqegħid ta’ post ta’ spezzjoni f’kull ċerta distanza mill-punt tad-dħul jista’ jiġi tollerat;(b) sitwati f’ kull żona ta’ dwana li tirrendi possibbli t-twettiq ta’ formalitajiet amministrattivi oħra, inkluż formalitajiet doganali li jirrigwardaw l-importazzjoni;(ċ) nominati u approvati skond il-paragrafu 3;(d) mqiegħda taħt l-awtorità ta’ veterinarju uffiċjali, li għandu jkun effettivament responsabbli għall-kontrolli. Il-veterinarju uffiċjali jista’ jkun assistit minn impjegati speċjali awżiljarji imħarrġa li jaħdmu taħt id-direzzjoni tiegħu.3. Qabel l-1 ta’ Jannar 1992, u kemm-il darba l-postijiet fuq il-fruntiera jkunu ġew impoġġija f’lista iqsar mill-awtoritajiet nazzjonali, li jaġixxu flimkien mad-dipartimenti tal-Kummissjoni li jkunu jridu jivverifikaw il-konformità tagħhom mar-rekwiżiti minimi stabbiliti fl-Anness A, l-Istati Membri għandhom jagħtu lill-Kummissjoni elenku ta’ postijiet ta’ spezzjoni fuq il-fruntiera responsabbli għat-twettiq ta’ kontrolli veterinarji fuq l-annimali, u għandhom jipprovdu l-informazzjoni segwenti:(a) in-natura ta’ spezzjoni fuq il-fruntiera:- port,- mitjar,- checkpoint fit-triq,- checkpoint ferrovjarja;(b) it-tip ta’ annimali li jistgħu jiġu kkontrollati fil-postijiet ta’ spezzjoni fuq il-fruntiera kkonċernati meta wieħed iqis it-tagħmir u l-impjegati veterinarji disponibbli, u jindikaw kull annimal li ma jistax jiġu iċċekkjat f’dawk il-postijiet ta’ spezzjoni fuq il-fruntiera u għal equidae reġistrati in-numru ta’ sigħat ta’ xogħol ta’ kull post ta’ spezzjoni fuq il-fruntiera approvat apposta;(ċ) impjegati assenjati biex iwettqu kontrolli veterinarji:- numru ta’ veterinarji uffiċjali b’ta’ l-anqas veterinarju uffiċjali wieħed fuq xogħlu f’kull ħin li fih il-post ta’ spezzjoni fuq il-fruntiera jkun miftuħ,- numru ta’ staff awżiljarju kkwalifikat b’mod speċjalizzat jew assistenti;(d) deskrizzjoni tat-tagħmir u l-uffiċini disponibbli sabiex jitwettqu:- il-kontroll dokumentarju,- il-kontroll fiżiku,- it-teħid ta’ kampjuni,- it-testijiet ġenerali stabbiliti fl-Artikolu 4(2)(b),- it-testijiet speċifiċi ordnati mill-veterinarju uffiċjali;(e) il-kapaċità tal-lokal disponibbli għaż-żamma ta’ annimali sakemm joħorġu r-riżultati tat-testijiet;(f) it-tip ta’ tagħmir li jippermetti skambjar rapidu ta’ informazzjoni, partikolarment ma’ postijiet oħrajn ta’ spezzjoni fuq il-fruntiera;(g) volum ta’ kummerċ (tipi u kwantitajiet ta’ annimali li jgħaddu minn ġo dan il-post ta’ spezzjoni fuq il-fruntiera.4. Flimkien ma’ l-awtoritajiet nazzjonali kompetenti, il-Kummissjoni għandha tispezzjona l-postijiet ta’ spezzjoni fuq il-fruntiera nominati b’mod konformi mal-paragrafu 3 sabiex taċċerta ruħha illi hemm applikazzjoni uniformi tar-regoli dwar kontrolli veterinarji u li l-postijiet ta’ spezzjoni fuq il-fruntiera fil-fatt għandhom l-infrastrutturi meħtieġa u jilħqu r-rekwiżiti minimi stabbiliti fl-Anness A.Qabel l-1 ta’Jannar 1992, il-Kummissjoni għandha tagħti lill-Kumitat Veterinarju Permanenti rapport dwar ir-riżultat ta’ l-ispezzjoni li għaliħ saret referenza fl-ewwel subparagrafu, flimkien ma’ proposti li jikkunsidraw il-konklużjonijiet tar-rapport, bil-għan li tiġi stabbilita kull lista tal-Komunità ta’ postijiet ta’ spezzjoni fuq il-fruntiera. Dik il-lista għandha tiġi approvata u sussegwentement aġġornata skond il-proċedura stabbilita fl-Artikolu 22.Ir-rapport fuq imsemmi għandu jkopri kull problema li jistgħu jiltaqgħu magħha ċerti Stati Membri jekk il-listi mqassra li għalihom saret referenza fl-ewwel subparagrafu tal-paragrafu 3 jispiċċaw biex iwasslu għall-esklużjoni ta’ numru kbir ta’ postijiet ta’ spezzjoni fuq il-fruntiera fl-1 ta’ Lulju 1992.Sabiex tiġi affrontata kull problema simili, ftit mill-postijiet ta’ spezzjoni fuq il-fruntiera jistgħu jinżammu operattivi u jingħataw massimu ta’ tliet snin sabiex jikkonformaw mar-rekwiżiti ta’ din id-Direttiva rigward tagħmir u strutturi.Il-Kummissjoni għandha tippubblika l-lista ta’ postijiet ta’ spezzjoni fuq il-fruntiera approvati, u kull aġġornament sussegwenti, fil-Ġurnal Uffiċjali tal-Komunitajiet Ewropej.5. Skond il-bżonn, il-Kummissjoni għandha tadotta dawk ir-regoli dettaljati li jistgħu ikunu meħtieġa sabiex jiġi implimentat dan l-Artikolu b’mod konformi mal-proċeduri stabbiliti fl-Artikolu 23.L-Artikolu 71. Meta annimali ta’ speċi li għalihom ir-regoli ta’ importazzjoni ġew armonizzati fuq livell tal-Komunità mhumiex se jitqiegħdu fis-suq fit-territorju ta’ l-Istat Membru li wettaq il-kontrolli li għalihom saret referenza fl-Artikolu 4, il-veterinarju uffiċjali tal-post ta’ spezzjoni fuq il-fruntiera għandu, mingħajr preġudizzju għar-rekwiżiti speċifiċi applikabbli għal equidae reġistrati u akkumpanjati mid-dokument ta’ identifikazzjoni skond kif tipprovdi d-Direttiva 90/427/KEE [8]:- iforni l-persuna kkonċernata b’ kull kopja ta’ jew, jekk il-kunsinna ta’ annimali tkun maqsuma, diversi kopji awtentikati taċ-ċertifikati oriġinali li jirrigwardaw l-annimali; il-perjodu ta’ validità ta’ tali kopji għandha tkun ta’ mhux aktar minn 10 ijiem,- joħroġ ċertifikat li jaqbel mal-mudell stabbilit mill-Kummissjoni b’mod konformi mal-proċedura stabbilita fl-Artikolu 23 li jiċċertifika li l-kontrolli li għalihom saret referenza fl-Artikolu 4(1) u (2)(a), (b) u (d) ikunu ġew imwettqa għas-sodisfazzjon tal-veterinarju uffiċjali, u jispeċifika n-natura tal-kampjun li jkun ittieħed u r-riżultati ta’ testijiet fil-laboratorju, jew meta dawk ir-riżultati jkunu mistennija,- iżomm iċ-ċertifikat jew ċertifikati oriġinali li jakkumpanjaw l-annimali.2. Ir-regoli dettaljati sabiex jiġi implimentat il-paragrafu 1 għandhom jiġu adottati b’mod konformi mal-proċedura stabbilita fl-Artikolu 23.3. Kemm-il darba l-annimali jkunu għaddew minn ġewwa l-postijiet ta’ spezzjoni fuq il-fruntiera il-kummerċ bl-annimali li għalihom saret referenza fil-paragrafu 1 u mħollija jidħlu fit-territorji li għalihom saret referenza fl-Anness I għad-Direttiva 90/675/KEE għandu jiġi mmexxi b’mod konformi mar-regoli għal kontrolli veterinarji stabbiliti fid-Direttiva 90/425/KEE.B’mod partikolari, l-informazzjoni mill-awtorità kompetenti tal-post ta’ destinazzjoni mogħtija permezz tas-sistema ta’ skambjar ta’ informazzjoni li għaliha jiddisponi l-Artikolu 20 tad-Direttiva 90/425/KEE, trid tispeċifika jekk:- l-annimali humiex maħsuba għal kull Stat Membru jew għal kull żona li għandha rekwiżiti speċifiċi,- kampjuni ittieħdux imma r-riżultati m’humiex magħrufa meta l-mezz ta’ trasport iħalli l-post ta’ spezzjoni fuq il-fruntiera.L-Artikolu 8A. L-Istati Membri għandhom jaċċertaw ruħhom illi:1. kontrolli veterinarji fuq importazzjoni ta’ annimali ta’ speċi mhux koperti bl-Anness A għad-Direttiva 90/425/KEE ikunu mwettqa skond il-provvedimenti li ġejjin:(a) meta annimali jinġiebu direttament f’wieħed mill-postijiet ta’ spezzjoni fuq il-fruntiera ta’ l-Istat Membru li għandu intenzjoni li jimportahom, dawn għandhom jgħaddu kull kontroll f’dak il-post li għalihom jiddisponi l-Artikolu 4;(b) meta annimali jinġiebu f’ kull post ta’ spezzjoni fuq il-fruntiera li jinsab fi Stat Membru ieħor, bi qbil minn qabel ta’ dan ta’ l-aħħar:(i) jew kull kontroll li għalih saret referenza fl-Artikolu 4 jiġu mwettqa f’dak il-lok f’isem l-Istat Membru destinatarju sabiex, b’mod partikolari, jiġi aċċertat li r-rekwiżiti tas-saħħa ta’ l-annimali ta’ dan ta’ l-aħħar ikunu ġew imwettqa;(ii) jew, f’każ ta’ qbil bejn l-awtoritajiet ċentrali kompetenti taż-zewġ Stati Membri u, fejn xieraq, dawk ta’ l-Istat Membru jew Stati Membri tal-vjaġġ, dawk il-kontrolli biss li għalihom jiddisponi l-Artikolu 4(1) għandhom jiġu mwettqa f’dak il-post, f’liema każ il-kontrolli li ghalihom jiddisponi l-Artikolu 4(2) għandhom jitwettqu mill-Istat Membru destinatarju.F’dan l-aħħar każ, però, l-annimali jistgħu meta l-kontroll tad-dokumenti u l-kontroll ta’ l-identità ikunu ġew imwettqa iħallu l-post ta’ spezzjoni fuq il-fruntiera biss ġo vetturi ssiġillati u biss wara li l-veterinarju uffiċjali:- ikun indika fuq il-kopja, jew, fejn il-kunsinna tkun maqsuma, fuq il-kopji taċ-ċertifikati oriġinali li l-annimali jkunu għaddew u li l-kontroll ikun ġie mwettaq,- ikun informa, permezz tas-sistema ta’ skambjar ta’ informazzjoni li għaliha jipprovdi l-Artikolu 20 tad-Direttiva 90/425/KEE, l-awtorità veterinarja tal-post ta’ destinazzjoni jew, fejn xieraq, ta’ l-Istat Membru jew Stati Membri tal-vjaġġ, li l-annimali jkunu għaddew,- minkejja l-Artikolu 3(1)(ċ), ikun ta kull rilaxx lill-awtorità doganali kompetenti tal-post ta’ spezzjoni fuq il-fruntiera fir-rigward ta’ l-annimali miġjuba.Fil-każ ta’ annimali intenzjonati għall-qatla, l-Istati Membri jistgħu jirrikorru biss għas-soluzzjoni stabbilita f’(i).L-Istati Membri għandhom jinfurmaw lill-Kummissjoni u r-rappreżentanti ta’ l-Istati Membri li jiltaqgħu fil-Kumitat Veterinarju Permanenti, dwar każijiet ta’ rikors għas-soluzzjoni stabbilita f’(ii);2. Sakemm jitwettqu d-deċiżjonijiet speċifiċi li għalihom jipprovdu r-regoli tal-Komunità, l-annimali li l-kummerċ fihom ikun ġie armonizzat fuq livell Komunitarju imma li jkunu ġejjin minn kull pajjiż terz li għalih il-kondizzjonijiet uniformi tas-saħħa ta’ l-annimali ma jkunux għadhom ġew stabbiliti għandhom jiġu importati bla ħsara għall-kondizzjonijiet li ġejjin:- huma jridu jkunu baqgħu fil-pajjiż terz fejn intbagħtu għall-inqas matul il-perjodi li għalihom jiddisponi l-Artikolu 10(1) tad-Direttiva tal-Kunsill 72/462/KEE tat-12 ta’ Diċembru 1972 dwar saħħa u problemi ta’ spezzjonijiet veterinarji wara l-importazzjoni ta’ annimali ta’ l-ifrat, ovini u kaprini u ħnieżer, laħam frisk jew prodotti tal-laħam minn pajjiżi terzi [9],- iridu jsirulhom il-kontrolli kif previst fl-Artikolu 4,- ma jistgħux iħallu l-post ta’ spezzjoni fuq il-fruntiera jew iċ-ċentru ta’ kwarantina kemm-il darba tali kontrolli ma jkunux juru li l-annimal jew il-kunsinna ta’ annimali:(i) jew, bla ħsara għar-rekwiżiti speċifiċi applikabbli għall-pajjiżi terzi kkonċernati fir-rigward ta’ mard estranju għall-Komunità, tikkonforma mal-ħtiġiet dwar saħħet l-annimali applikabbli fil-kummerċ ta’ l-ispeċi kkonċernata kif stabbilit fid-Direttivi li għalihom saret referenza fl-Anness A għad-Direttiva 90/425/KEE jew mar-rekwiżiti dwar saħħa ta’ l-annimali stabbiliti fid-Direttiva 72/462/KEE;(ii) jew, fir-rigward ta’ marda speċifika waħda jew aktar, tkun twettaq il-kundizzjonijiet ta’ ekwivalenza rikonoxxuti, b’mod konformi mal-proċedura stabbilita fl-Artikolu 23, fuq bażi ta’ reċiproċità, bejn ir-rekwiżiti tal-pajjiż terz u dawk tal-Komunità;- jekk ikunu intiżi għal kull Stat Membru li jgawdi mill-garanziji addizzjonali li għalihom jipprovdi l-Artikolu 3(1)(e)(iii) u (iv) tad-Direttiva 90/425/KEE, iridu jisso disfaw ir-rekwiżiti relevanti stabbiliti fir-rigward tal-kummerċ intra-Komunitarju.- wara li jkunu għaddew mill-post ta’ spezzjoni fuq il-fruntiera, huma jridu, fil-każ ta’ annimali għall-qatla, jittieħdu fil-biċċerija tad-destinazzjoni, jew, fil-każ ta’ annimali għat-tnissil u produzzjoni jew annimali ta’ l-akwakultura, jittieħdu lejn l-azjenda tad-destinazzjoni;3. jekk il-kontrolli li għalihom jipprovdu l-punti 1 u 2 juru li l-annimal jew kunsinna ta’ annimali ma tkunx tikkonforma mar-rekwiżiti hekk stabbiliti, l-annimal jew kunsinna ma tistax titlaq il-post ta’ spezzjoni fuq il-fruntiera jew iċ-ċentru ta’ kwarantina u l-Artikolu 12 għandu japplika;4. meta l-annimali msemmija fil-punti 1 u 2 ma jkunux maħsuba għat-tqegħid fis-suq ta’ l-Istat Membru li jkun wettaq il-kontrolli veterinarji, id-dispożizzjonijiet ta’ l-Artikolu 7, u b’mod partikolari dawk li għandhom x’jaqsmu mal-ħruġ taċ-ċertifikat, għandhom japplikaw;5. fil-post ta’ destinazzjoni, annimali għat-tnissil u produzzjoni għandhom jibqgħu taħt is-sorveljanza uffiċjali ta’ l-awtoritajiet veterinarji kompetenti. Wara perjodu ta’ osservazzjoni li għandu jiġi stabbilit b’mod konformi mal-proċedura stabbilita fl-Artikolu 23, l-annimali jistgħu jiddaħħlu għall-kummerċ intra-Komunitarju taħt il-kundizzjonijiet stabbiliti fid-Direttiva 90/425/KEE.Annimali għall-qatla jridu jkunu suġġetti, fil-biċċerija tad-destinazzjoni, għar-regoli tal-Komunità li jirrigwardaw il-qatla ta’ l-ispeċi kkonċernati.B. Regoli dettaljati għall-applikazzjoni ta’ dan l-Artikolu għandhom jiġu adottati, skond il-bżonn, b’mod konformi mal-proċedura stabbilita fl-Artikolu 23.L-Artikolu 91. L-Istati Membri għandhom jawtorizzaw il-vjaġġ ta’ l-annimali minn pajjiż terz wieħed għal pajjiż terz ieħor kemm-il darba:(a) dak il-vjaġġ ikun ġie awtorizzat minn qabel mill-veterinarju uffiċjali tal-post ta’ spezzjoni fuq il-fruntiera ta’ l-Istat Membru li fit-territorju tiegħu l-annimali jridu jinġiebu sabiex hemmhekk jagħmlulhom il-kontrolli li għalihom jipprovdi l-Artikolu 4 u, fejn xieraq, mill-awtorità ċentrali kompetenti ta’ l-Istat Membru jew Stati Membri tal-vjaġġ;(b) il-parti kkonċernata tforni prova li l-ewwel pajjiż terz li lejh qegħdin jintbagħtu l-annimali, wara vjaġġ minn ġo wieħed mit-territorji li għalih saret referenza fl-Anness I għad-Direttiva 90/675/KEE, tintrabat li taħt l-ebda ċirkustanzi ma tirrifjuta li taċċetta l-annimali jew li tibgħathom lura, l-importazzjoni jew vjaġġ ta’ liema hija tkun awtorizzat u tissottoskrivi li tikkonforma, fit-territorji li għalihom saret referenza fl-Anness I għad-Direttiva 90/675/KEE, mar-regoli tal-Komunità dwar ħarsien waqt vjaġġ;(ċ) il-verifika li għaliha saret referenza fl-Artikolu 4 turi għas-sodisfazzjon tal-veterinarju, jekk ikun applikabbli wara li l-annimali jkunu għaddew minn ġo ċentru ta’ kwarantina, illi l-annimali jissodisfaw il-ħtiġiet ta’din id-Direttiva jew, fil-każ ta’ annimali li għalihom saret referenza fl-Anness A għad-Direttiva 90/425/KEE, joffru garanzija ta’ saħħa rikonoxxuta skond il-proċedura stabbilita fl-Artikolu 23 bħala li tkun ta’ l-anqas ekwivalenti għal dawk il-ħtiġiet;(d) l-awtorità kompetenti tal-post ta’ spezzjoni fuq il-fruntiera tavża dwar il-fatt li l-annimali jkunu għaddew sa għand l-awtoritajiet kompetenti ta’ l-Istat Membru jew Stati Membri tal-vjaġġ u tal-post tal-ħruġ fuq il-fruntiera, permezz tas-sistema ta’ skambjar ta’ informazzjoni li għaliha saret referenza fit-tieni subparagrafu ta’ l-Artikolu 12(4);(e) fil-każ ta’ passaġġ minn ġo wieħed mit-territorji li għalih saret referenza fl-Anness I għad-Direttiva 90/675/KEE, tali tranżit ikun imwettaq taħt il-proċedura ta’ vjaġġ tal-Komunità (tranżit estern) jew taħt kull proċedura ta’ vjaġġ doganali li għaliha jiddisponu r-regoli tal-Komunità; l-uniku maniġġ awtorizzat waqt il-vjaġġ għandu jkun dak imwettaq fil-punt ta’ dħul fi jew ħruġ minn kull waħda mit-territorji li għalihom saret referenza fl-Anness I u ħidmiet sabiex tiġi aċċertata s-saħħa ta’ l-annimali.2. Kull nefqa magħmula kif previst bl-Artikolu għandha tkun bi spejjeż tal-fornitur, id-destinatarju jew l-aġent tagħhom, minghajr kumpens mill-Istat Membru.L-Artikolu 101. F’każijiet meta r-regoli tal-Komunità jew ir-regoli ta’ ċittadinanza tal-pajjiż destinatarju, f’oqsma li ma jkunux ġew awtorizzati u f’konformità mar-regoli ġenerali tat-Trattat, jipprovdu illi annimali ħajjin jiġu mqiegħda fil-kwarantina jew iżolament, tali kwarantina jew iżolament jistgħu iseħħu:- għal mard li m’huwiex il-marda ta’ l-ilsien u d-dwiefer, ir-rabja u l-marda ta’ Newcastle, f’kull ċentru ta’ kwarantina li jinsab fil-pajjiż terz ta’ oriġini, basta tkun ġiet approvata permezz tal-proċedura stabbilita fl-Artikolu 22 u tkun spezzjonata regolarment mill-esperti veterinarji tal-Kummissjoni,- f’kull ċentru ta’ kwarantina sitwat ġewwa t-territorju tal-Komunità li jissodisfa r-rekwiżiti stabbiliti fl-Anness B,- fl-azjenda tad-destinazzjoni.Miżuri speċjali ta’ ħarsien li jridu jiġu osservati waqt it-trasport bejn l-irziezet ċentri ta’ kwarantina ta’ oriġini u dawk ta’ destinazzjoni u l-postijiet ta’ spezzjoni fuq il-fruntiera u fiċ-ċentri ta’ kwarantina li għaliha saret referenza fl-ewwel inċiż tas-subparagrafu preċedenti jistgħu jiġu stabbiliti b’mod konformi mal-proċedura li għaliha jiddisponi l-Artikolu 23.2. Jekk l-uffiċċjal veterinarju responsabbli għall-post ta’ spezzjoni fuq il-fruntiera jordna t-tqegħid fil-kwarantina, tali kwarantina trid isseħħ, skond il-periklu indikat mid-dijanjożi tal-veterinarju uffiċjali:- jew fil-post ta’ spezzjoni fuq il-fruntiera jew fil-viċinanza immedjata tiegħu,- jew fl-azjenda tad-destinazzjoni,- jew f’kull ċentru ta’ kwarantina sitwat fil-viċinanza tal-azjenda tad-destinazzjoni.3. Il-kundizzjonijiet ġenerali li jridu jitwettqu għaċ-ċentri ta’ kwarantina li għalihom saret referenza fl-ewwel u fit-tieni subinċiz tal-paragrafu 1 huma stabbiliti fl-Anness B.Il-kundizzjonijiet għall-approvazzjoni speċjali applikabbli għall-ispeċi differenti ta’ annimali għandhom jiġu adottati b’mod konformi mal-proċedura stabbilita fl-Artikolu 23.4. Il-proċedura stabbilita fl-Artikolu 22 trid tiġi segwita sabiex tiġi approvata u sussegwentement aġġornata l-lista ta’ ċentri ta’ kwarantina li għaliha saret referenza fl-ewwel u fit-tieni subinċiż tal-paragrafu 1 u l-ewwel subinċiż tal-paragrafu 2. Ċentri ta’ kwarantina għandhom ikunu soġġetti għall-ispezzjoni li għaliha jiddisponi l-Artikolu 19.Il-Kummissjoni għandha tippubblika l-lista ta’ ċentri ta’ kwarantina u kull aġġornament sussegwenti, fil-Ġurnal Uffiċjali tal-Komunitajiet Ewropej.5. It-tieni subparagrafu tal-paragrafu 1 u l-paragrafi 3 u 4 m’għandhomx japplikaw għal ċentri ta’ kwarantina li qegħdin biss għall-annimali msemmija fl-Artikolu 8(A)(1).6. Kull nefqa magħmula kif previst b’dan l-Artikolu għandha tkun imposta fuq il-fornitur, id-destinatarju jew l-aġent tagħhom, minghajr kumpens mill-Istat Membru.7. Qabel l-1 ta’ Jannar 1996, il-Kummissjoni għandha tagħti lill-Kunsill kull rapport, possibbilment akkumpanjat bi proposti, dwar il-bżonn ta’ ċentri ta’ kwarantina tal-Komunità u assistenza finanzjarja mill-Komunità għat-tħaddim tagħhom.L-Artikolu 111. Mingħajr preġudizzju għad-dispożizzjonijiet li fadal ta’ dan il-Kapitolu, il-veterinarju uffiċjali jew l-awtorità kompetenti għandhom, meta jkun suspettat illi l-liġi veterinarja ma tkunx ġiet imħarsa jew ikun hemm dubju dwar l-identità ta’ kull annimal, iwettqu dawk il-kontrolli veterinarji li huma jidhrilhom xierqa.2. L-Istati Membri għandhom jieħdu dawk il-miżuri amministrattivi jew penali li jidhrilhom xierqa sabiex jippenalizzaw kull ksur tal-liġi veterinarja minn persuni naturali jew legali fejn jinstab illi r-regoli tal-Komunità ikunu ġew miksura, b’mod partikolari fejn jinstab illi ċ-ċertifikati jew id-dokumenti magħmula ma jkunux jikkorrispondu ma’ l-istat proprju ta’ l-annimali, li l-marki ta’ identifikazzjoni ma jkunux konformi ma dawk ir-regoli jew li l-annimali ma jkunux inġiebu għall-ispezzjoni f’post fuq il-fruntiera jew li l-annimali ma jkunux intbagħtu lejn id-destinazzjoni oriġinarjament maħsuba.L-Artikolu 121. Meta l-kontrolli li għalihom saret referenza f’din id-direttiva juru li kull annimal ma jkunx issodisfa l-ħtiġiet stabbiliti fir-regoli tal-Komunità, jew, dwar oqsma li ma jkunux għadhom ġew armonizzati fir-regoli nazzjonali, jew fejn tali kontrolli jixhdu irregolarità, l-awtorità kompetenti, wara konsultazzjoni ma l-importatur jew ir-rappreżentant tiegħu, għandha tiddeċiedi li jew:(a) tagħti kenn, titma’ u tisqi u, jekk ikun hemm bżonn, tikkura l-annimali; jew(b) skond il-każ, tpoġġihom fil-kwarantina jew tiżola l-kunsinna;(ċ) terġa’ tibgħat, f’kull terminu ta’ żmien li tiddeterminah l-awtorità kompetenti, il-kunsinna ta’ annimali barra t-territorji li għaliha saret referenza fl-Anness I għad-Direttiva 90/675/KEE meta r-rekwiżiti rigward saħħa jew ġid ta’ l-annimali hekk jippermettu.F’dan il-każ, il-veterinarju uffiċjali tal-post ta’ spezzjoni fuq il-fruntiera jrid:- jinforma lil-postijiet ta’ spezzjoni fuq il-fruntiera l-oħra, b’mod konformi mal-paragrafu 4, li l-kunsinna ġiet rifjutata, u jindika l-infrazzjonijiet innotati,- taħt arranġamenti li jridu jiġu definiti b’mod konformi mal-proċedura stabbilita fl-Artikolu 23, jikkanċella ċ-ċertifikat jew dokument veterinarju li jakkumpanja l-kunsinna rifjutata,- f’waqtiet li jridu jiġu stabbiliti, jinforma lill-Kummissjoni, permezz ta’ l-awtorità ċentrali kompetenti, dwar in-natura u frekwenza ta’ l-infrazzjonijiet innotati.Jekk ma jkunx possibbli li l-annimali jintbagħtu lura, b’mod partikolari għal raġunijiet ta’ ġid ta’ l-annimali, il-veterinarju uffiċjali:- jista’, wara’ ftehim ma l-awtorità kompetenti u wara spezzjoni ante-mortem, jawtorizza l-qatla ta’ l-annimali għall-konsum uman taħt il-kundizzjonijiet stabbiliti mir-regoli tal-Komunità,- irid, inkella, jordna l-qtil ta’ l-annimali għal skopijiet li ma jinkludux konsum mill-bniedem jew tordna t-tnaqqis ta’ l-iġsma, waqt li jiġu speċifikati l-kundizzjonijiet rigward kontroll ta’ l-użu tal-prodotti akkwistati.L-awtorità kompetenti għandha tinforma lill-Kummissjoni b’każijiet fejn ikunu ġew applikati dawn id-derogazzjonijiet b’mod konformi mal-paragrafu 4.Il-Kummissjoni għandha żżomm lill-Kumitat Veterinarju Permanenti regolarment infurmat b’tali każijiet.2. L-importatur jew ir-rappreżentant tiegħu għandu jkun responsabbli għall-ispejjeż magħmula fit-twettiq tal-miżuri li għalihom jiddisponi l-paragrafu 1, fil-proċess tal-qirda tal-kunsinna jew l-użu tal-laħam għal skopijiet oħra.Ir-rikavat mill-bejgħ tal-prodotti li għalih saret referenza fit-tielet subparagrafu tal-paragrafu 1(ċ) għandu jiġi ritornat lis-sid ta’ l-annimali jew lir-rappreżentant tiegħu wara t-tnaqqis ta’ l-ispejjeż fuq imsemmija.3. Regoli dettaljati għall-applikazzjoni ta’ dan l-Artikolu għandhom jiġu adottati, skond il-bżonn, b’mod konformi mal-proċedura stabbilita fl-Artikolu 23.4. L-awtoritajiet kompetenti ta’ l-Istati Membri, il-postijiet ta’ spezzjoni fuq il-fruntiera u l-Kummissjoni jridu jkunu infurmati fil-kuntest tal-programm sabiex tiġi żviluppata l-kompjuterizzazzjoni tal-proċeduri għal kontrolli veterinarji.Għal dan il-għan, il-Kummissjoni, li taġixxi skond il-proċedura li għaliha jiddisponi l-Artikolu 23, trid tintroduċi sistema ta’ l-ipproċessar tad-data kompjuterizzata li tgħaqqad is-servizzi ta’ spezzjoni fuq il-fruntiera u l-awtoritajiet veterinarji kompetenti fil-Kummissjoni, u tinkludi kull data dwar importazzjoni ta’ annimali minn pajjiżi terzi (proġett "Shift"), li tkun marbuta mas-sistema għal skambji ta’ informazzjoni bejn awtoritajiet veterinarji li għalihom jipprovdi l-Artikolu 20 tad-Direttiva 90/425/KEE.5. L-awtoritajiet kompetenti għandhom, fejn xieraq, jikkomunikaw kull informazzjoni għad-dispożizzjoni tagħhom b’mod konformi mad-Direttiva tal-Kunsill 89/608/KEE tal-21 ta’ Novembru, 1989 dwar assistenza reċiproka bejn l-awtoritajiet amministrattivi ta’ l-Istat Membru u kooperazzjoni bejn dan ta’ l-aħħar u l-Kummissjoni sabiex tiġi aċċertata l-applikazzjoni korretta tal-liġi dwar materji veterinarji u żootekniċi [10].L-Artikolu 13B’mod konformi mal-proċedura stabbilita fl-Artikolu 23, il-Kummissjoni għandha, fuq il-bażi ta’ l-impjant li għalih saret referenza fit-tieni subparagrafu, tadotta r-regoli applikabbli għall-importazzjonijiet ta’ annimali għall-qatla maħsuba għall-konsum lokali u ta’ annimali għat-tnissil jew produzzjoni f’ċerti partijiet mit-territorji li għalih saret referenza fl-Anness I għad-Direttiva 90/675/KEE sabiex tikkunsidra l-limiti naturali li huma speċifiċi għal dawn it-territorji, inkluża l-qagħda remota tagħhom mill-parti kontinentali tat-territorju tal-Komunità.Għal dan l-iskop, sa mhux aktar tard mill-31 ta’ Diċembru 1991, l-Istati Membri jridu jissottomettu pjan quddiem il-Kummissjoni fejn jistabbilixxu l-proċeduri għat-twettiq ta’ kontrolli fuq importazzjonijiet, fir-reġjuni li għalihom saret referenza fl-ewwel subparagrafu, ta’ annimali minn pajjiżi terzi. Dawn il-pjani jridu jispeċifikaw il-kontrolli mwettqa sabiex annimali introdotti fit-territorji kkonċernati jew prodotti miksuba minn dawn l-annimali jinżammu milli jintbagħtu taħt kull ċirkostanza lejn partijiet oħrajn tat-territorju tal-Komunità.L-Artikolu 14Għall-iskopijiet tat-twettiq tal-kontrolli li għalihom saret referenza fl-Artikolu 7(3) ta’ din id-Direttiva, l-identifikazzjoni u r-reġistrazzjoni li għaliha jipprovdi l-Artikolu 3(1) tad-Direttiva 90/425/KEE trid, ħlief fil-każ ta’ annimali għall-qatla jew equidae reġistrati, titwettaq fil-post ta’ destinazzjoni ta’ l-annimali, fejn xieraq wara l-perjodu ta’ osservazzjoni li għalih jipprovdi l-Artikolu 8A(5) ta’ din id-Direttiva.Il-proċeduri sabiex jiġu identifikati jew immarkati l-annimali għall-qatla għandhom jiġu stabbiliti b’mod konformi mal-proċedura li għaliha jipprovdi l-Artikolu 23.L-Artikolu 151. L-Istati Membri għandhom jiġbru kull miżata għas-saħħa meta l-annimali li għalihom saret referenza f’din id-Direttiva jiġu impurtati sabiex ikopru l-ispejjeż ikkawżati mill-ispezzjonijiet u kontrolli dwar saħħa, kif jipprovdu l-Artikoli 4, 5, u 8.2. Il-Kunsill, li jaġixxi b’maġġoranza kkawalifikata fuq proposta mill-Kummissjoni għandu, qabel l-1 ta’ Lulju 1992, jieħu deċiżjoni dwar il-livell jew livelli tal-miżati li għalihom saret referenza fil-paragrafu 1 u dwar ir-regoli u prinċipji dettaljati għall-implimentazzjoni ta’ din id-Direttiva, u dwar l-eċċezzjonijiet possibbli.L-Artikolu 16Skond il-proċedura li għaliha jipprovdi l-Artikolu 23 u fuq kull bażi reċiproka, kontrolli ta’ identità u/jew kontrolli fiżiċi anqas spissi jistgħu, bla preġudizzju għall-kontrolli sabiex jiġi aċċertat li l-proċeduri dwar il-ġid ta’ l-annimali waqt it-vjaġġ qed jiġu mħarsa, jiġu applikati taħt ċerti kundizzjonijiet, u b’mod partikolari fid-dawl tar-riżultati ta’ kontrolli mwettqa qabel l-adozzjoni ta’ din id-Direttiva.Il-Kummissjoni għandha tikkunsidra l-kriterji li ġejjin sabiex jingħataw derogazzjonijiet ta’ din ix-xorta:(a) il-garanziji offruti mill-pajjiż terz ikkonċernat fir-rigward tal-konformità mar-rekwiżiti tal-Komunità, b’mod partikolari dawk tad-Direttivi 72/462/KEE u 90/426/KEE;(b) is-sitwazzjoni tas-saħħa ta’ annimali fil-pajjiż terz ikkonċernat;(ċ) informazzjoni dwar is-sitwazzjoni tas-saħħa fil-pajjiż terz;(d) in-natura tal-miżuri sabiex jiġi sorveljat u miġġieled il-mard applikati mill-pajjiż terz;(e) l-istrutturi u poteri tas-servizz veterinarju;(f) regoli dwar l-awtorizzazzjoni ta’ ċerti sustanzi u konformità mal-ħtiġiet stabbiliti fl-Artikolu 7 tad-Direttiva tal-Kunsill 86/469/KEE tas-16 ta’ Settembru 1986 dwar l-eżaminar ta’annimali u laħam frisk għall-preżenza ta’ residwi [11];(g) riżultat taż-żjajjar ta’ spezzjoni mill-Komunità;(h) riżultat tal-kontrolli mwettqa fuq importazzjonijiet.L-Artikolu 17Drittijiet ta’ appell li jeżistu taħt il-liġijiet fis-seħħ fl-Istati Membri kontra deċiżjonijiet ta’ l-awtoritajiet kompetenti m’għandhomx jiġu affettwati minn din id-Direttiva.Deċiżjonijiet meħuda mill-awtorità kompetenti ta’ l-Istat Membru destinatarju u r-raġunijiet għal tali deċiżjoni għandhom jiġu avżati lill-importatur ikkonċernat jew rappreżentant tiegħu.Jekk l-importatur ikkonċernat jew ir-rappreżentant tiegħu jitolbu dan, id-deċiżjonijiet u raġunijiet imsemmija għandhom jiġu mgħoddija lilu bil-miktub b’dettalji tad-drittijiet ta’ appell li huma disponibbli għalih skond il-liġi fis-seħħ fl-Istat Membru fejn il-post ta’ spezzjoni fuq il-fruntiera huwa lokalizzat, u tal-proċedura u limiti ta’ żmien applikabbli.IL-KAPITOLU IIDispożizzjonijiet dwar ħarsienL-Artikolu 181. Jekk kull marda li għaliha saret referenza fid-Direttiva tal-Kunsill 82/894/KEE tal-21 ta’ Diċembru 1982 dwar in-notifika ta’ mard ta’ l-annimali ġewwa l-Komunità [12], kull żoonożi jew kull marda jew fenomenu ieħor li jista’ jkun ta’ theddida serja għall-ħajja ta’ l-annimali jew għal bniedem iseħħ jew jinfirex fit-territorju ta’ kull pajjiż terz, jew jekk kull raġuni oħra serja ta’ saħħa ta’ l-annimali jew tal-bniedem hekk titlob, b’mod partikolari fid-dawl tas-sejbiet ta’ l-esperti veterinarji tagħha, il-Kummissjoni tista, b’azzjoni fuq inizjattiva tagħha nnifisha jew fuq talba ta’ kull Stat Membru, tadotta wieħed mill-miżuri li ġejjin bla dewmien u skond il-gravità tas-sitwazzjoni:- tissospendi l-importazzjonijiet li ġejjin mill-pajjiż terz jew parti mill-pajjiż terz ikkonċernat, u fejn xieraq mill-pajjiż terz tal-vjaġġ,- tistabbilixxi kundizzjonijiet speċjali fir-rigward ta’ annimali li jkunu ġejjin mill-pajjiż terz kollu jew minn parti minnu.2. Jekk xi wieħed mill-kontrolli li għalihom tipprovdi din id-Direttiva jindika li kunsinna ta’annimali x’aktarx tikkostitwixxi kull periklu għas-saħħa ta’ l-annimali jew tal-bniedem, l-awtorità veterinarja kompetenti għandha minnufih tieħu l-miżuri segwenti:- hija għandha taqbad u teqred il-kunsinna,- hija għandha minnufih tinforma lill-postijiet ta’ spezzjoni fuq il-fruntiera oħrajn u lill-Kummissjoni bis-sejbiet u bl-oriġini ta’ l-annimali, b’ mod konformi ma l-Artikolu 12(4).3. Fil-każ li għalih jipprovdi l-paragrafu 1, il-Kummissjoni tista’ tieħu miżuri ta’ protezzjoni interim fir-rigward ta’ annimali koperti taħt l-Artikolu 9.4. Rappreżentanti tal-Kummissjoni jistgħu jagħmlu żjara minnufih lill-pajjiż terz ikkonċernat.5. Fil-każ li kull Stat Membru jinforma lill-Kummissjoni uffiċjalment dwar il-bżonn li jittieħdu miżuri ta’ ħarsien u l-Kummissjoni ma tkunx invokat il-paragrafi 1 u 3 jew għamlet referenza lill-Kumitat Veterinarju Permanenti b’mod konformi mal-paragrafu 6, dak l-Istat Membru jista’ jieħu miżuri protettivi interim fir-rigward ta’ l-annimali kkonċernati.Meta kull Stat Membru jieħu miżuri protettivi interim fir-rigward ta’ kull pajjiż terz skond it-termini ta’ dan il-paragrafu, huwa għandu jinforma lill-Istati Membri u lill-Kummissjoni b’ mod konformi ma l-Artikolu 12(5).6. Fi żmien 10t ijiem ta’ xogħol, il-Kumitat Veterinarju Permanenti għandu jkollu l-kwistjoni riferuta lilu skond kif jiddisponi l-Artikolu 22, bil-għan li jiġu estiżi, emendati jew imħassra l-miżuri li għalihom jipprovdu l-paragrafi 1, 3 u 5.7. Deċiżjonijiet sabiex jiġu estiżi, emendati jew imħassra miżuri deċiżi skond il-paragrafi 1, 2, 3 u 6 għandhom jittieħdu b’mod konformi mal-proċedura stabbilita fl-Artikolu 22.8. Regoli dettaljati għall-applikazzjoni ta’ dan l-Artikolu għandhom jiġu adottati, skond il-bżonn, b’mod konformi mal-proċedura stabbilita fl-Artikolu 23.IL-KAPITOLU IIISpezzjoniL-Artikolu 191. Esperti veterinarji mill-Kummissjoni jistgħu, flimkien ma’ l-awtoritajiet nazzjonali kompetenti, u sakemm ikun meħtieġ għall-applikazzjoni uniformi tar-rekwiżiti ta’ din id-Direttiva, jivverifikaw illi l-postijiet ta’ spezzjoni fuq il-fruntiera approvati bmod konformi ma’ l-Artikolu 76 u ċ-ċentri ta’ kwarantina approvati b’mod konformi ma l-Artikolu 10 jissodisfaw il-kriterji elenkati rispettivament fl-Annessi A u B.2. Esperti veterinarji mill-Kummissjoni jistgħu, flimkien ma’ l-awtoritajiet nazzjonali kompetenti, iwettqu kontrolli fuq il-post stess.3. Kull Stat Membru li fit-territorju tiegħu issir spezzjoni għandu jipprovdi lill-esperti veterinarji mill-Kummissjoni b’kull assistanza li jistgħu jkollhom bżonn fit-twettiq tax-xogħol tagħhom.4. Il-Kummissjoni għandha tinforma lill-Istati Membri bir-riżultat tal-verifiki.5. Meta l-Kummissjoni jidhrilha li r-riżultat tal-kontrolli hekk jiġġustifika, hija għandha tirrevedi s-sitwazzjoni mal-Kumitat Veterinarju Permanenti. Hija tista’ tadotta d-deċiżjonijiet meħtieġa b’mod konformi mal-proċedura stabbilita fl-Artikolu 22.6. Il-Kummissjoni għandha tissorvelja l-iżviluppi; fid-dawl ta’ dawn l-iżviluppi u b’mod konformi mal-proċedura stabbilita fl-Artikolu 22, hi għandha temenda jew tħassar id-deċiżjonijiet li għalihom saret referenza fil-paragrafu 5.7. Regoli dettaljati għall-applikazzjoni ta’ dan l-Artikolu għandhom jiġu adottati, skond il-bżonn, b’mod konformi mal-proċedura stabbilita fl-Artikolu 23.L-Artikolu 20Meta, fuq il-bażi tal-verifiki mwettqa fil-post fejn l-annimali huma miġjuba għall-bejgħ, kull awtorità kompetenti ta’ kull Stat Membru jidhrilha li din id-Direttiva mhijiex qed tiġi mħarsa f’kull post ta’ spezzjoni fuq il-fruntiera ta’ Stat Membru ieħor, hija għandha tikkuntattja lill-persuni kompetenti ta’ awtorità nazzjonali ta’ dak il-pajjiż bla dewmien.Dawn ta’ l-aħħar għandhom jieħdu l-miżuri kollha meħtieġa u jinfurmaw lill-awtorità kompetenti ta’ l-ewwel Stat Membru dwar in-natura tal-kontrolli magħmula, id-deċiżjoni meħuda u r-raġunijiet għal tali deċiżjonijiet.Jekk l-awtorità kompetenti fl-ewwel Stat Membru jidhrilha li l-miżuri mhumiex suffiċjenti hija għandha teżamina, ma’ l-awtorità kompetenti ta’ l-Istat Membru kkonċernat, il-mezzi u il-metodi li bihom is-sitwazzjoni tista’ titranġa, fejn meħtieġ permezz ta’ żjara fl-Istat Membru kkonċernat.Meta l-verifiki li għalihom saret referenza fl-ewwel subparagrafu juru li m’hemmx konformità ripetutament ma’ din id-Direttiva, l-awtorità kompetenti ta’ l-Istat Membru destinatarju għandha tinforma lill-Kummissjoni u l-awtoritajiet kompetenti ta’ l-Istati Membri l-oħrajn.Il-Kummissjoni għandha, fuq talba ta’ l-awtorità kompetenti ta’ l-Istat Membru destinatarju jew minn rajha, tibgħat kull skwadra ta’ spezzjoni lejn l-Istat Membru kkonċernat flimkien ma’ l-awtoritajiet nazzjonali kompetenti. Skond it-tip ta’ infrazzjoni osservata, din l-iskwadra tista tibqa’ fl-Istat Membru kkonċernat sakemm id-deċiżjonijiet li lilha ġew riferuti fis-subparagrafu finali jkunu ttieħdu.Sakemm joħorġu s-sejbiet tal-Kummissjoni, l-Istat Membru kkonċernat irid, fuq talba ta’ l-Istat Membru destinatarju, iżid il-kontrolli fil-post ta’ spezzjoni fuq il-fruntiera jew fiċ-ċentru ta’ kwarantina kkonċernat.L-Istat Membru destinatarju jrid, min-naħa tiegħu, isaħħaħ il-kontrolli fuq annimali li ġejjin minn dawn is-sorsi.Fuq talba ta’ wieħed miż-żewġ Stati Membri kkonċernati, u b’mod konformi mal-proċedura stabbilita fl-Artikolu 22, il-Kummissjoni trid, fejn l-irregolaritajiet ikunu kkonfermati mill-ispezzjoni li għaliha saret referenza fil-ħames subparagrafu, tieħu l-miżuri xierqa. Dawn il-miżuri jridu jġu kkonfermati jew riveduti mill-aktar fis possibbli skond l-istess proċedura.L-Artikolu 211. Kull Stat Membru għandu jagħmel programm għall-iskambjar ta’ impjegati maħtura sabiex iwettaq il-kontrolli veterinarji fuq annimali li ġejjin minn pajjiżi terzi.2. Il-Kummissjoni u l-Istati Membri għandhom jikkoordinaw il-programmi li għalihom saret referenza fil-paragrafu 1 fi ħdan il-Kumitat Veterinarju Permanenti.3. L-Istati Membri għandhom jieħdu l-miżuri kollha meħtieġa sabiex jippermettu l-implimentazzjoni tal-programmi li jirriżultaw mill-koordinazzjoni li għaliha saret referenza fil-paragrafu 2.4. Kull sena, fil-Kumitat Veterinarji Permanenti, l-implimentazzjoni ta’ programmi għandha tiġi riveduta fuq il-bażi ta’ rapporti mfassla mill-Istati Membri.5. L-Istati Membri għandhom jikkunsidraw l-esperjenza akkwistata, sabiex itejbu u jiżviluppaw il-programmi ta’ skambju.6. Kull għotja finanzjarja mill-Komunità tista’ tingħata sabiex tinkoraġġixxi l-iżvilupp effiċjenti ta’ programmi ta’ skambjar. Regoli dettaljati għal tali għotjiet u l-ammont stmat li għandu jiġi impost iddebitat lill-baġit ġenerali tal-Komunitajiet Ewropej huma stabbiliti fid-Deċiżjoni tal-Kunsill 90/424/KEE tas-26 ta’ Ġunju 1990 dwar infiq fil-qasam veterinarju [13].7. Regoli dettaljati għall-applikazzjoni tal-paragrafi 1, 4 u 5 għandhom jiġu adottati, skond il-bżonn, b’mod konformi mal-proċedura stabbilita fl-Artikolu 23.IL-KAPITOLU IVDispożizzjonijiet ġeneraliL-Artikolu 22Meta ssir referenza għall-proċedura li għaliha hemm provdut f’ dan l-Artikolu, għandha tittieħed azzjoni b’mod konformi ma l-Artikolu 17 tad-Direttiva 89/662/KEE.L-Artikolu 23Meta ssir referenza għall-proċedura li għaliha hemm provdut f’ dan l-Artikolu, għandha tittieħed azzjoni b’mod konformi ma l-Artikolu 18 tad-Direttiva 89/662/KEE.L-Artikolu 24L-Annessi għal din id-Direttiva għandhom jiġu emendati, skond il-bżonn, b’mod konformi mal-proċedura stabbilita fl-Artikolu 23.L-Artikolu 25Din id-Direttiva għandha sseħħ bla preġudizzju għall-obbligazzjonijiet li joħorġu mir-regoli doganali.L-Artikolu 261. L-Artikoli 12 u 28 tad-Direttiva 72/462/KEE għandhom jiġu mħassra.Sakemm jingħataw id-deċiżjonijiet li għalihom jipprovdu l-Artikoli 5 u 6 ta’ din id-Direttiva, l-atti adottati kif previst fl-Artikolu 12 tad-Direttiva 72/462/KEE għandhom ikomplu japplikaw.2. L-Artikoli 20 u 21 tad-Direttiva 90/426/KEE u l-Artikoli 27 u 29(2) tad-Direttiva 90/539/KEE għandhom jiġu mħassra.L-Artikolu 271. Id-Direttiva 89/662/KEE hija b’dan emendata kif ġej:(a) fl-Artikolu 19(2) "31 ta’ Diċembru 1992" għandha tiġi sostitwita b’ "31 ta’ Diċembru 1996";(b) L-Artikolu 22 għandu jiġi sostitwit b’dan li ġej:"L-Artikolu 22L-Istati Membri għandhom iġibu fis-seħħ il-liġijiet, regolamenti u dispożizzjonijiet amministrattivi meħtieġa sabiex jikkonformaw ma’ din id-Direttiva fl-1 ta’ Lulju 1992."2. Id-Direttiva 90/425/KEE għandha tiġi emendata kif ġej:(a) L-Artikolu 7 għandu jiġi sostitwit b’dan li ġej:"L-Artikolu 71. L-Istati Membri għandhom jaċċertaw ruħhom illi, waqt kontrolli mwettqa fil-postijiet fejn l-annimali u l-prodotti li għalihom saret referenza fl-Anness I minn kull pajjiż terz jistgħu jiġu mdaħħla fit-territorji msemmija fl-Anness I tad-Direttiva 90/675/KEE, bħal portijiet, ajruporti u postijiet ta’ spezzjoni fuq il-fruntiera ma’ pajjiżi terzi, il-miżuri li ġejjin jiġu meħuda:(a) ċertifikati jew dokumenti li jakkumpanjaw l-annimali u l-prodotti jiġu ċċekkjati;(b) annimali u prodotti tal-Komunità għandhom ikunu soġġetti għar-regoli dwar kontroll stabbiliti fl-Artikolu 5;(ċ) prodotti minn pajjiżi terzi għandhom ikunu soġġetti għar-regoli stabbiliti fid-Direttiva 90/675/KEE;(d) annimali minn pajjiżi terzi għandhom ikunu soġġetti għar-regoli stabbiliti fid-Direttiva 91/496/KEE.2. Madankollu, mill-1 ta’ Jannar 1993 u bħala derogazzjoni mill-paragrafu 1, kull annimal jew prodott trasportat permezz ta’ vjaġġ li jipprovdi kull rabta regolari u diretta bejn żewġ punti ġeografiċi fil-Komunità għandhom ikunu soġġetti għar-regoli dwar kontroll li jipprovdi għalihom l-Artikolu 5."(b) L-Artikolu 23 għandu jiġi sostitwit b’dan li ġej:"L-Artikolu 23Il-Kunsill għandu, fuq il-bażi tar-rapport tal-Kummissjoni, akkumpanjat minn proposti possibbli li dwarhom il-Kunsill jiddeċiedi b’kull maġġoranza kwalifikata, jeżamina mill-ġdid:- id-dispożizzjonijiet ta’ l-Artikolu 10 u ta’ l-Artikolu 5(2)(a) qabel l-1 ta’ Jannar 1993,- dispożizzjonijiet oħra qabel l-1 ta’ Jannar 1996."(ċ) Fl-Artikolu 26:fl-ewwel subparagrafu, il-punt (ii) għandu jiġi sostitwit b’:"(ii) id-dispożizzjonijiet l-oħra ta’ din id-Direttiva fl-1 ta’ Lulju 1992.";it-tieni subparagrafu għandu jiġi mħassar.3. Id-Direttiva 90/675/KEE hija b’dan emendata kif ġej:(a) Fl-Artikolu 19, il-paragrafu 6 għandu jiġi sostitwit b’dan li ġej:"6. Fi żmien għaxart ijiem, il-Kumitat Veterinarju Permanenti għandu jirreferi lilha l-kwistjoni, fit-termini ta’ l-Artikolu 23, b’ kull għan li jiġu estiżi, emendati jew imħassra l-miżuri li għalihom jipprovdu l-paragrafi 1, 3 u 5. Il-proċedura li għaliha jipprovdi l-Artikolu 23 tista’ wkoll tintuża sabiex jiġu adottati d-deċiżjonijiet meħtieġa, fosthom dawk li għandhom x’jaqsmu maċ-ċaqliq intra-Komunitarju ta’ prodotti u għall-vjaġġi."(b) Fl-Artikolu 32, "sal-31 ta’ Diċembru 1991" għandu jiġi sostitwit b’ "sa l-1 ta’ Lulju 1992".L-Artikolu 28Meta tkun qed taġixxi skond il-proċedura stabbilita fl-Artikolu 23, il-Kummissjoni tista’ taddotta għal tliet snin il-miżuri tranżitorji meħtieġa sabiex tiġi ffaċilitata t-tranżizzjoni għall-arranġamenti ġodda ta’ kontrolli b’mod konformi ma din id-Direttiva.L-Artikolu 29L-Istati Membri jistgħu jużaw l-assistenza finanzjarja tal-Komunità skond ma jipprovdi l-Artikolu 38 tad-Direttiva 90/424/KEE għat-twettiq ta’ din id-Direttiva, b’mod partikolari għat-twaqqif ta’ networks għall-iskambji ta’ informazzjoni bejn servizzi veterinarji u postijiet fuq il-fruntiera.L-Artikolu 301. L-Istati Membri għandhom iġibu fis-seħħ il-liġijiet, regolamenti u provvedimenti amministrattivi meħtieġa sabiex jikkonformaw mad-:(a) dispożizzjonijiet ta’ l-Artikolu 6(3) u l-Artikoli 13, 18 u 21 fl-1 ta’ Diċembru 1991;(b) dispożizzjonijiet l-oħra ta’ din id-Direttiva fl-1 ta’ Lulju 1992.Huma għandhom minnufih jinfurmaw b’dan lill-Kummissjoni.Meta dawn il-miżuri jiġu adottati mill-Istati Membri, għandu jkun fihom kull referenza għal din id-Direttiva jew għandu jkollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir din ir-referenza għandhom jiġu stabbiliti mill-Istati Membri.2. Regoli dettaljati sabiex tiġi applikata din id-Direttiva, u b’mod partikolari dawk li jikkonċernaw l-Artikolu 8(3), għandhom jiġu adottati u s-sistema li għaliha saret referenza fit-tieni subparagrafu ta’ l-Artikolu 12(4) miġjuba fis-seħħ fl-1 ta’ Lulju 1992.Jekk id-data li għaliha saret referenza fis-subparagrafu preċedenti ma tkunx tista’ tinżamm, il-miżuri tranżittivi li għalihom jiddisponi l-Artikolu 28 għandhom jittieħdu f’dik id-data.L-Artikolu 31Din id-Direttiva hija indirizzata lill-Istati Membri.Magħmul fi Brussel, fil-15 ta’ Lulju 1991.Għall-KunsillIl-PresidentP. Bukman[1] ĠU C 89, tas-6.4.1991, p. 5.[2] ĠU C 183, tal-15.7.1991.[3] ĠU L 224, tat-18.8.1990, p. 29. Id-Direttiva kif emendata bid-Direttiva 91/174/KEE (ĠU L 85, tal-5.4.1991, p. 37).[4] ĠU L 395, tat-30.12.1989, p. 13.[5] ĠU L 373, tal-31.12.1990, p.1.[6] ĠU L 200, tat-8.8.1977, p.10.[7] ĠU L 224, tat-18.8.1990, p. 42.[8] ĠU L 224, tat-18.8.1990, p. 55.[9] ĠU L 302, tal-31.12.1972, p. 28. Id-Direttiva l-aħħar emendata bid-Direttiva 91/266/KEE (ĠU L 134, tad-29.5.1991, p. 45).[10] ĠU L 351, tat-2.12.1989, p. 34.[11] ĠU L 275, tas-26.9.1986, p. 36.[12] ĠU L 378, tal-31.12.1982, p. 58. Id-Direttiva kif l-aħħar emendata bid-Deċiżjoni 90/134/KEE (ĠU L 176, tat-22.3.1990, p. 23).[13] ĠU L 224, tat-18.8.1990, p. 19. Id-Deċiżjoni emendata bid-Deċiżjoni 91/133/KEE (ĠU L 66, tat-13.3.1991, p. 18).--------------------------------------------------L-ANNESS AKundizzjonijiet ġenerali għall-approvazzjoni ta’ postijiet ta’ spezzjoni fuq il-fruntieraSabiex tinkiseb l-approvazzjoni tal-Komunità, il-postijiet ta’ spezzjoni fuq il-fruntiera jrid ikollhom:1) triq ta’ aċċess apposta għat-trasport ta’ annimali ħajjin sabiex l-annimali jiffrankaw stennija żejda;2) faċilitajiet (li jridu jkunu faċli biex tnaddaf u tiddiżinfetta) għat-tagħbija u ħatt tal-mezzi differenti ta’ trasport, spezzjoni, għalf, tisqija u trattament ta’ l-annimali, bi spazju, dawl u ventilazzjoni adegwata għan-numru ta’ annimali li jridu jiġu spezzjonati;3) numri suffiċjenti, fir-rigward tan-numru ta’ annimali li jkollu x’jaqsam magħhom il-post ta’ spezzjoni fuq il-fruntiera, ta’ impjegati veterinarji u awżiljarji imħarrġa apposta sabiex iwettqu kontrolli fuq id-dokumenti ta’ ma’ l-annimali u l-kontrolli kliniċi msemmija fl-Artikoli 4, 5, 8 u 9 ta’ din id-Direttiva;4) fondi kbar biżżejjed għad-dispożizzjoni ta’ l-impjegati responsabbli għat-twettiq tal-kontrolli veterinarji, inklużi kmamar ta’ tbiddil, showers u toilets;5) fondi u faċilitajiet xierqa għat-teħid u l-ipproċessar ta’ kampjuni għall-kontrolli ta’ rutina stabbiliti fir-regoli tal-Komunità;6) is-servizzi ta’ kull laboratorju speċjalizzat li jista’ jwettaq provi speċjali fuq il-kampjuni meħuda ġewwa l-post;7) is-servizzi ta’ kull azjenda fil-viċinanza immedjata li jkollha l-faċilitajiet u t-tagħmir sabiex takkomoda, tagħlef, tisqi, tikkura u, jekk ikun meħtieġ, toqtol l-annimali;8) fejn tali postijiet iservu ta’ punti ta’ waqfien jew trasferiment għal annimali waqt il-vjaġġ, faċilitajiet xierqa għall-ħatt, tisqija, għalf, u tkennija addattata ta’ l-annimali fejn meħtieġ u l-għotja tal-kura meħtieġa jew jekk ikun meħtieġ il-qtil hemmhekk stess b’mezzi li jiffrankalhom tbatija żejda;9) tagħmir addattat li jippermetti l-iskambju rapidu ta’ informazzjoni ma’ postijiet oħra ta’ spezzjoni fuq il-fruntiera u l-awtoritajiet veterinarji kompetenti li għalihom saret referenza fl-Artikolu 20 tad-Direttiva 90/425/KEE;10) tagħmir u faċilitajiet għat-tindif u diżinfettar.--------------------------------------------------L-ANNESS BKundizzjonijiet ġenerali għall-approvazzjoni ta’ ċentri ta’ kwarantina.1. Il-ħtiġiet ta’ l-Anness A, il-punti 2, 4, 5, 7, 9 u 10 għandhom japplikaw.2. Minbarra dan, iċ-ċentri ta’ kwarantina jridu:- jkunu mqiegħda taħt il-kontroll permanenti u taħt ir-responsabbiltà ta’ l-uffiċjal veterinarju,- ikunu qegħdin f’ċertu bogħod minn azjendi jew postijiet oħra fejn jinżammu l-annimali li aktarx jistgħu jiġu infettati minn mard kontaġġjuż,- ikollhom sistema ta’ kontroll effiċjenti sabiex jiġi żgurat sorveljar adegwat ta’ l-annimali.--------------------------------------------------


title: Id-Direttiva tal-Kummissjoni 93/112/KE tal-10 ta' Diċembru 1993 li temenda d-Direttiva tal-Kummissjoni 91/155/KEE li tiddefinixxi u tistabbilixxi arranġamenti dettaljati għas-sistema ta' tagħrif speċifikat li għandu x'jaqsam ma' preparazzjonijiet perikolużi fl-implimentazzjoni ta' l-Artikolu 10 tad-Direttiva tal-Kunsill 88/379/KEE

text:
Avviż Legali Importanti

|

31993L0112

Official Journal L 314 , 16/12/1993 P. 0038 - 0043 Finnish special edition: Chapter 15 Volume 13 P. 0080  Swedish special edition: Chapter 15 Volume 13 P. 0080

		Id-Direttiva tal-Kummissjoni 93/112/KEtal-10 ta' Diċembru 1993li temenda d-Direttiva tal-Kummissjoni 91/155/KEE li tiddefinixxi u tistabbilixxi arranġamenti dettaljati għas-sistema ta' tagħrif speċifikat li għandu x'jaqsam ma' preparazzjonijiet perikolużi fl-implimentazzjoni ta' l-Artikolu 10 tad-Direttiva tal-Kunsill 88/379/KEEIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 88/379/KEE tas-7 ta' Ġunju 1988 dwar l-approssimazzjoni tal-liġijiet, ir-regolamenti u d-disposizzjonijiet amministrattivi ta' l-Istati Membri li għandhom x'jaqsmu mal-klassifikar, l-imballaġġ u l-ittikkettjar ta' preparazzjonijiet perikolużi [1], kif l-aħħar emendata bid-Direttiva tal-Kummissjoni 93/18/KEE [2], u b'mod partikolari l-Artikolu 10 (2) tagħha,Billi l-Artikolu 10 (2) tad-Direttiva 88/379/KEE jipprovdi illi l-Kummissjoni għandha tagħmel arranġamenti ddettaljati sabiex tiġi implimentata sistema ta' tagħrif fil-għamla ta' data sheets dwar is-sigurtà li għandhom x'jaqsmu ma' preparazzjonijiet perikolużi; billi, għal dan il-għan, id-Direttiva tal-Kummissjoni 91/155/KEE [3] stabbilixxiet dawn l-arranġamenti ddettaljati;Billi d-Direttiva tal-Kunsill 67/548/KEE tas-27 ta' Ġunju 1967 dwar l-approssimazzjonii tal-liġijiet, ir-regolamenti u d-disposizzjonijiet amministrattivi dwar is-sustanzi perikolużi [4], kif l-aħħar emendata bid-Direttiva tal-Kummissjoni 92/21/KEE [5] u b'mod partikolari l-Artikolu 27 tagħha, tipprovdi illi l-Kummissjoni għandha tagħmel regoli ġenerali għall-elaborazzjoni, id-distribuzzjoni, il-kontenut u l-format ta' data sheets dwar is-sigurtà fejn għandhom x'jaqsmu s-sustanzi perikolużi;Billi huwa approprjat illi l-arranġamenti li għandhom x'jaqsmu ma' data sheets dwar is-sigurtà jkunu l-istess għas-sustanzi u għal-preparazzjonijiet; billi dan l-approċċ kien previst bid-Direttiva 91/155/KEE; billi, għal dan il-għan, huwa meħtieġ illi d-Direttiva 91/155/KEE tiġi emendata f'dan is-sens;Billi huwa meħtieġ illi jsiru ċerti bidliet lill-Anness sabiex tiġi żgurata l-protezzjoni ta' l-ambjent;Billi minħabba l-emendi għad-Direttiva 91/155/KEE, l-Artikolu 4 tagħha għandu għalhekk jiġi mħassar;Billi d-disposizzjonijiet ta' din id-Direttiva huma skond l-opinjoni tal-Kumitat ta' l-Addattamenti għall-progress tekniku tad-direttivi dwar it-tneħħija ta' l-ostakoli tekniċi għall-kummerċ fis-sustanzi u l-preparazzjonijiet perikolużi,ADOTTAT DAN IR-REGOLAMENT:Artikolu 1Id-Direttiva 91/155/KEE hija hawnhekk emendata kif ġej:1. L-Artikolu 4 jiġi mħassar.2. L-Anness għandu jiġi mibdul bl-Anness ma' din id-Direttiva.Artikolu 21. L-Istati Membri għandhom jadottaw u jippubblikaw id-disposizzjonijiet meħtieġa sabiex jikkonformaw ma' din id-Direttiva mhux aktar tard mill-1 ta' Jannar 1995 u għandhom jgħarrfu lill-Kummissjoni b'dan minnufih.2. Dawn id-disposizzjonijiet għandhom jidħlu fis-seħħ mill-1 ta' Jannar 1995.Madankollu, is-sistemi tat-tagħrif tat-tip ta' data sheets dwar is-sigurtà fl-użu f'uħud mill-Istati Membri jistgħu jissoktaw jintużaw sa l-1 ta' Lulju 1995.3. Meta l-Istati Membri jadottaw dawn id-disposizzjonijiet, dawn għandu jkun fihom referenza għal din id-Direttiva u għandhom ikunu akkumpanjati b'din ir-referenza fil-waqt tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.Artikolu 3Din id-Direttiva għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, il-10 ta' Diċembru, 1993.Għall-KummissjoniYannis PaleokrassasMembru tal-Kummissjoni[1] ĠU Nru L 187, 16. 7. 1988, p. 14.[2] ĠU Nru L 104, 29. 4. 1993, p. 46.[3] ĠU Nru L 76, 22. 3. 1991, p. 35[4] ĠU Nru 196, 16. 8. 1967, p. 1.[5] ĠU Nru L 110, 4. 5. 1993, p. 20.--------------------------------------------------ANNESSIL-GWIDA GĦALL-KUMPILAZZJONI TA' DATA SHEETS DWAR IS-SIGURTÀIn-noti ta' spjega li ġejjin huma maħsuba bħala gwida. Il-għan tagħhom huwa li jiżguraw illi l-kontenut f'kull intestatura mandatorja elenkata fl-Artikolu 3 jgħin lill-utenti professjonisti sabiex jieħdu l-miżuri meħtieġa li għandhom x'jaqsmu mal-protezzjoni tas-saħħa u mas-sigurtà fuq il-post tax-xogħol, u sabiex jipproteġu l-ambjent.It-tagħrif għandu ikun miktub b'mod ċar u konċiż.F'ċerti każi jista' jkun meħtieġ tagħrif addizzjonali minħabba l-varjetà wiesgħa tal-proprjetajiet tas-sustanzi u tal-preparazzjonijiet. Jekk f'każijiet oħra jirriżulta illi t-tagħrif minn ċerti proprjetajiet ma jkun ta' l-ebda sinifikat jew ikun teknikament impossibbli li jiġi pprovvdut għandhom jiġu ddikjarati biċ-ċar ir-raġunijiet għal dan.Minkejja li l-ordni ta' l-intestaturi mhix obbligatorja, hija rrakkommandata s-sekwenza mogħtija fl-Artikolu 3.Meta data sheet dwar is-sigurtà tiġi rriveduta, il-bidliet għandhom jinġiebu għall-attenzjoni tar-riċevitur.1. L-identifikazzjoni tas-sustanza/preparazzjoni u tal-kumpannija/impriża1.1. L-identifikazzjoni tas-sustanza jew tal-preparazzjoni:It-terminu wżat għall-identifikazzjoni għandu jkun identiku għal dak ipprovvdut fuq it-tikketta kif stabbilit fl-Anness VI mad-Direttiva 67/548/KEE.Mezzi oħra disponibbli ta' identifikazzjoni jistgħu jkunu indikati wkoll.1.2. L-identifikazzjoni tal-kumpannija/impriża:- l-identifikazzjoni tal-persuna stabbilita fil-Kommunità responsabbli mit-tqegħid tas-sustanza jew tal-preparazzjoni fis-suq sewwa jekk ikun il-fabbrikant, sewwa l-importatur jew sewwa d-distributur,- l-indirizz sħiħ u n-numru tat-telefon ta' din il-persuna1.3. B'żieda mat-tagħrif imsemmi hawn fuq, agħti n-numru tat-telefon ta' emerġenza tal-kumpannija u/jew il-korp konsultattiv skond l-Artikolu 12 tad-Direttiva 88/379/KEE.2. Il-komposizzjoni/tagħrif dwar l-ingredjentiIt-tagħrif għandu jgħin lir-riċevitur sabiex jidentifika malajr ir-riskji marbuta mas-sustanza jew mal-preparazzjoni.Fil-każ ta' preparazzjoni:(a) mhux meħtieġ li tingħata l-kompożizzjoni kollha (in-natura ta' l-ingredjenti u l-konċentrazzjoni tagħhom);(b) madankollu, is-sustanzi li ġejjin għandhom jiġu indikati, flimkien mal-konċentrazzjoni jew il-firxa tal-konċentrazzjoni tagħhom, jekk ikunu preżenti f'konċentrazzjonijiet ugwali jew akbar minn dawk stabbiliti fl-Artikolu 3 (6) (a) tad-Direttiva 88/379/KEE (sakemm limitu aktar baxx ma jkunx ikkunsidrat aktar approprjat):- is-sustanzi li jippreżentaw periklu għas-saħħa fit-tifsira tad-Direttiva 67/548/KEE,u- mill-inqas is-sustanzi soġġetti għall-valuri tal-limitu ta' l-esposizzjoni rrikonoxxuti skond id-disposizzjonijiet Komunitarji iżda li mhumiex koperti bid-Direttiva ta' hawn fuq;(c) il-klassifikazzjoni (jew mill-Artikolu 6 tad-Direttiva 67/548/KEE jew mill-Anness I ta' magħha) tas-sustanzi ta' hawn fuq għandhom jingħataw fil-għamla tas-simboli u l-frażijiet R li huma assenjati skond il-perikoli tagħhom għas-saħħa;(d) jekk, skond id-disposizzjonijiet ta' l-Artikolu 7 (1) tad-Direttiva 88/379/KEE, l-identità ta' ċerti sustanzi għandha tibqa' kunfidenzjali, in-natura kimika tagħhom għandha tiġi deskritta sabiex jiġi żgurat il-manipulazzjoni fis-sigurtà. L-isem għandu jkun dak li joħroġ mill-proċedura ta' hawn fuq.3. L-identifikazzjoni tar-riskjiIndika b'mod ċar u fil-qosor l-aktar riskji importanti li jippreżentaw is-sustanza jew il-preparazzjoni, b'mod partikolari r-riskji kritiċi għall-bniedem u għall-ambjent.Iddeskrivi l-aktar effetti avversi importanti għas-saħħa tal-bniedem u s-sintomi li għandhom x'jaqsmu ma' l-użi u l-użi possibbilment ħżiena tas-sustanza jew tal-preparazzjoni li jistgħu jkunu previsti b'mod raġjonevoli.It-tagħrif għandu jkun kompatibbli ma' dak muri fuq it-tikketta tal-prodott iżda mhemmx bżonn li jiġi mtenni.4. Il-miżuri ta' l-ewwel għajnunaIddeskrivi l-miżuri ta' l-ewwel għajnuna; iżda, huwa importanti li jiġi speċifikat jekk hix meħtieġa attenzjoni medika immedjata.It-tagħrif dwar l-ewwel għajnuna għandu ikun fil-qosor u faċli li tinftiehem mill-vittma, minn dawk li jkunu jinsabu madwar u min-nies li jagħtu l-ewwel għajnuna. Is-sintomi u l-effetti għandhom jiġu ssommarizzati fil-qosor. L-istruzzjonijiet għandhom jindikaw x'għandu jsir fuq il-post f'każ ta' inċident u jekk jistgħux jiġu mistennija effetti rritardati wara l-esposizzjoni.Issuddividi t-tagħrif skond ir-rotot differenti ta' l-esposizzjoni, jiġifieri l-inalazzjoni, il-kuntatt mal-ġilda jew mal-għajnejn u l-inġestjoni, taħt subintestaturi differenti.Indika jekk hix meħtieġa jew hux tal-parir li tingħata assistenza professjonali minn tabib.Għal ċerti sustanzi jew preparazzjonijiet jista' jkun importanti li ssir enfasi illi mezzi speċjali li jipprovdu trattament speċifiku u immedjat għandhom ikunu disponibbli fuq il-post tax-xogħol.5. Il-miżuri għat-tifi tan-narIrreferi għall-ħtiġiet sabiex jintefa nar ikkawżat mis-sustanza jew mil-preparazzjoni, jew li jkun hemm fil-qrib billi tindika:- il-mezzi adatti għat-tifi tan-nar,- il-mezzi għat-tifi tan-nar li ma għandhomx jintużaw għal raġunijiet tas-sigurtà,- il-perikli speċjali ta' l-esposizzjoni li jinħolqu mis-sustanza jew mil-preparazzjoni nfushom, minn prodotti tal-kombustjoni, mill-gassijiet li jirriżultaw,- it-tagħmir speċjali protettiv għall-persuni tat-tifi tan-nar.6. Il-miżuri għar-rilaxx aċċidentaliJiddependi fuq is-sustanza jew il-preparazzjoni involuta, jista' jkun meħtieġa tagħrif dwar:- il-prekawzjonijiet personali bħalma huma:it-tneħħija ta' sorsi tal-qbid, il-provvediment ta' ventilazzjoni suffiċjenti/protezzjoni tar-respirazzjoni, il-kontroll ta' trab, il-prevenzjoni tal-kuntatt mal-ġilda u l- għajnejn,- il-prekawzjonijiet ambjentali bħalma huma:iż-żamma 'l bogħod mill-katusi tad-drenaġġ, l-ilma tal-wiċċ u ta' taħt l-art u l-ħamrija, il-ħtieġa possibbli li jiġi avżat l-viċinat,- il-metodi tat-tindif bħalma huma:l-użu ta' materjali assorbenti (e.g. ir-ramel, il-ħamrija dijatonika, il-binder ta' l-aċidu, il-binder universali, is-serratura…) it-tnaqqis tal-gassijiet/id-dħaħen bl-ilma, bid-dilwit.Ikkunsidra wkoll il-ħtieġa għall-indikazzjonijiet bħalma huma: ‘qatt tuża, innewtralizza bi,…'.NB:Jekk approprjat irreferi għall-punti 8 u 13.7. Il-manipulazzjoni u l-ħażna7.1. Il-manipulazzjoniIkkunsidra l-prekawzjonijiet għal manipulazzjoni b'sigurtà li jinkludu pariri dwar miżuri tekniċi bħalma huma: il-ventilazzjoni lokali u ġenerali, il-miżuri sabiex tiġi pprevenuta l-ġenerazzjoni ta' l-ajrusoli u tat-trab u tan-nar, u kull ħtieġa speċifika jew regoli speċifiċi li għandhom x'jaqsmu mas-sustanza jew mal-preparazzjoni (p.e. il-proċeduri jew it-tagħmir li huma pprojbiti jew irrakkomandati) u jekk huwa possibli agħti deskrizzjoni qasira.7.2. Il-ħażnaIkkunsidra l-kondizzjonijiet tal-ħażna fis-sigurtà bħalma huma: id-disinn speċifiku tal-kmamar jew tar-reċipjenti tal-ħażna (li jinkludu l-ħitan ta' retenzjoni u l-ventilazzjoni), il-materjali inkompatibbli, il-kondizzjonijiet tal-ħażna (il-limitu/firxa tat-temperatura u ta' l-umdità, id-dawl, il-gass inert…), it-tagħmir speċjali ta' l-elettriku u l-prevenzjoni ta' l-elettriċità statika.Agħti parir jekk rilevanti dwar il-limiti tal-kwantità skond il-kondizzjonijiet tal-ħażna. Indika b'mod partikolari kull ħtieġa speċjali bħalma hu t-tip tal-materjal użat fl-imballaġġ/il-kontenituri tas-sustanza jew tal-preparazzjoni.8. Il-kontrolli ta' l-esposizzjoni/protezzjoni personali.Għall-għanijiet ta' dan id-dokument il-kontroll ta' l-esposizzjoni tfisser il-firxa kollha tal-miżuri ta' prekawzjoni li għandhom jittieħdu waqt l-użu sabiex tiġi mminimmizzata l-esposizzjoni tal-ħaddiem.Għandhom jittieħdu l-miżuri dwar l-inġinerija qabel ma jkun meħtieġ it-tagħmir għall-protezzjoni personali. Għalhekk agħti t-tagħrif dwar id-disinn tas-sistema, p.e. l-kjużura. Dan it-tagħrif għandu jikkumplimenta lil dak diġà mogħti fil-punt 7.1.Indika, bir-referenza tagħhom, kull paratmetru speċifiku tal-kontroll bħalma huma l-valuri tal-limitu jew l-istandards bijoloġiċi. Agħti t-tagħrif dwar il-proċeduri rrakkommandati rigward il-monitoraġġ u indika r-referenza.Fejn tkun meħtieġa protezzjoni personali, ispeċifika t-tip tat-tagħmir li jipprovdi l-protezzjoni adegwata u adatta:- il-protezzjoni respiratorja:fil-każ tal-gassijiet, il-fwar jew it-trab perikolużi, ikkunsidra l-ħtieġa tat-tagħmir protettiv approprjat, bħalma hu l-apparat tan-nifs li jkun fih il-ħtiġiet kollha, il-maskri u l-filtri adegwati,- il-protezzjoni ta' l-idejn:ispeċifika t-tip ta' l-ingwanti li għandhom jintlibsu meta tkun manipulata s-sustanza jew il-preparazzjoni. Jekk meħtieġ indika kull miżura addizzjonali dwar il-protezzjoni tal-ġilda u l-idejn,- il-protezzjoni tal-għajnejn:ispeċifika t-tip tat-tagħmir meħtieġ għall-protezzjoni tal-għajnejn bħalma huma: in-nuċċalijiet tas-sigurtà, il-goggles tas-sigurtà, il-lqugħ għall-wiċċ,- il-protezzjoni tal-ġilda:Jekk huwa meħtieġ li tiġi protetta parti mill-ġisem għajr l-idejn, ispeċifika t-tip u l-kwalità tat-tagħmir meħtieġ tal-protezzjoni, bħalma huma: il-fardal, l-istivali u l-libsa intiera protettiva. Jekk meħtieġ, indika l-miżuri speċifiċi dwar l-iġjene.Fejn approprjat għandha ssir referenza għall-istandards rilevanti tas-CEN.9. Il-proprjetajiet fiżiċi u kimiċiDin it-taqsima tinkludi t-tagħrif li ġej, fejn japplika, dwar is-sustanzi jew il-preparazzjoni.Id-Dehra: | indika l-istat fiżiku (solidu, likwidu, gass) u l- kulur tas-sustanza jew tal-preparazzjoni kif ikunu ġew forniti. |Ir-Riħa: | jekk tinxtamm xi riħa, agħti deskrizzjoni tagħha fil-qosor. |Il-pH: | indika l-pH tas-sustanza jew tal-preparazzjoni kif ikunu ġew forniti jew ta' soluzzjoni milwiema; fl-aħħar każ, indika l-konċentrazzjoni. |Il-waqt ta' meta jagħli/il-firxa tat-togħlija: | Fi ħdan it-tifsira tad-Direttiva 67/548/KEE |Il-waqt ta' meta jinħall/il-firxa tat-tidwib: |Il-waqt tal-berqa: |Il-fjammabbiltà (is-solidu, il-gass): |L-awtofjammabbiltà: |Il-proprjertajiet splussivi: |Il-proprjetajiet ta' l-ossidazzjoni: |Il-pressa tal-fwar: |Id-densità relattiva: |Is-solubbiltà: | is-solubbiltà bl-ilmais-solubbiltà bix-xaħam (iż-żejt-solvent għandu jiġi speċifikat): |Il-koeffiċjent tal-qsim: l-n-ottano/l-ilma: | |Tagħrif ieħor: | indika l-parametri tas-sigurtà importanti, bħalma huma id-densità tal-fwar, il-kapaċità tat-taħlit, ir-rata ta' l-evaporazzjoni, il-konduttività, il-viskosità, eċċ. |Il-proprjetajiet ta' hawn fuq għandhom jiġu stabbiliti skond l-ispeċifikazzjonijiet tal-Parti A ta' l-Anness V mad-Direttiva 67/548/KEE jew kull metodu ieħor paragunabbli.10. L-istabbiltà u r-reattività.Iddikjara l-istabbilità tas-sustanza jew tal-preparazzjoni u l-possibbiltà ta' reazzjonijiet perikolużi li jiġru taħt ċerti kondizzjonijiet.Il-kondizzjonijiet li għandhom jiġu evitati:Elenka dawk il-kondizzjonijiet bħalma huma t-temperatura, il-pressjoni, id-dawl, ix-xokk, eċċ., li jistgħu jikkawżaw reazzjoni perikoluża u jekk possibbli, agħti deskrizzjoni qasira.Il-materjali li għandhom jiġu evitati:Bħalma huma l-ilma, l-arja, l-aċidi, il-bażijiet, l-aġenti ta' l-ossidazzjoni jew kull sustanza speċifika oħra li tista' tikkawża reazzjoni perikoluża u jekk possibbli, agħti deskrizzjoni qasira.Il-prodotti ta' dekomposizzjoni perikolużi:Elenka l-materjali perikolużi prodotti f'ammonti perikolużi mad-dekomposizzjoni.N.B.Indirizza b'mod speċifiku:- il-ħtieġa u l-preżenza ta' l-istabbilizzaturi,- il-possibbiltà ta' reazzjoni esotermika perikoluża,- is-sinifikat tas-sigurtà, jekk ikun hemm minnhom, tal-bidla fid-dehra fiżika tas-sustanza jew tal-preparazzjoni,- il-prodotti ta' dekomposizzjoni perikolużi, jekk ikun hemm minnhom, li jiffurmaw meta jmissu ma' l-ilma,- il-possibbiltà ta' degradazzjoni għall-prodotti li mhumiex stabbli.11. It-tagħrif tossikoloġiku.Din it-taqsima tittratta l-ħtieġa ta' deskrizzjoni konċiża iżda kompleta li tista' tinftiehem sewwa dwar l-effetti varji tossikoloġiċi (tas-saħħa) li jistgħu jinħolqu jekk l-utent jiġi f'kuntatt mas-sustanza jew mal-preparazzjoni.Inkludi l-effetti perikolużi għas-saħħa mill-esposizzjoni għas-sustanza jew il-preparazzjoni-, ibbażati kemm fuq l-esperjenzi u kemm fuq il-konklużjonijiet mill-esperimenti xjentifiċi. Inkludi t-tagħrif dwar ir-rotot differenti ta' l-esposizzjoni (l-inalazzjoni, l-inġestjoni, il-kuntatt mal-ġilda u mal-għajnejn), u iddeskrivi s-sintomi li għandhom x'jaqsmu mal-karatteristiċi fiżiċi, kimiċi u tossikoloġiċi.Inkludi l-effetti magħrufa irritardati u immedjati u kif ukoll l-effetti kroniċi mill-esposizzjoni għal żmien qasir u fit-tul: per eżempju, is-sensitizzazzjoni, il-karċinoġeniċità, il-mutaġeniċità u t-tossiċità riproduttiva li tinkludi t-teratoġeniċità u n-narkosi.Filwaqt li jitqies it-tagħrif diġà pprovvdut fil-punt 2, ‘Il-komposizzjoni/tagħrif dwar l-ingredjenti', jista' jkun meħtieġ li ssir referenza għall-effetti speċifiċi rigward is-saħħa ta' ċerti komponenti fil-preparazzjoniet.12. It-tagħrif ekoloġiku.Identifika l-effetti, l-imġieba u d-destin ambjentali li jirriżultaw min-natura tas-sustanza jew tal-preparazzjoni u l-użi tagħha previsti b'mod raġjonevoli. Għandu jiġi fornit it-tagħrif ta' l-istess tip dwar il-prodotti perikolużi li jinħolqu mid-degredazzjoni tas-sustanzi u tal-preparazzjonijiet.Eżempji tat-tagħrif ekoloġika rilevanti huma elenkati hawn taħt:Il-mobbiltà: | id-distribuzzjoni magħrufa jew prevista rigward il-kompartamenti ambjentali.it-tensjoni tal-wiċċ,l-assorbiment/id-desorbiment,il-proprjetajiet fiżiċi-kimiċi oħra, ara t-taqsima 9; |Id-degradabbiltà: | id-degradazzjoni biotika u abiotika,id-degradazzjoni aerobika u anaerobika,il-persistenza; |L-akkumulazzjoni: | il-bioakkumulazzjoni potenzjali,il-biomanikifikazzjoni; |L-effetti fi żmien qasir u fit-tul fuq:L-ekotossiċità: | l-organiżmi akwatiċi,l-organiżmi tal-ħamrija,il-pjanti u annimali terrestri; |Effetti avversi oħra: | il-potenzjal tat-tbattil ta' l-ożonu,il-potenzjal tal-ħolqien fotokimiku ta' l-ożonu,il-potenzjal taż-żieda tas-sħana globali,l-effetti fuq impjanti tat-trattament ta' l-ilma mormi; |Rimarki.Iżgura illi jiġi pprovvdut it-tagħrif rilevanti għall-ambjent fit-taqsimiet l-oħra tad-data sheet dwar is-sigurtà, b'mod speċjali l-pariri għar-rilaxx ikkontrollat, il-miżuri f'każ ta' rilaxx aċċidentali u l-konsiderazzjonijiet dwar l-eliminazzjoni fil-punti 6, 7, 13 u 15.Sakemm jiġu stabbiliti l-kriterji għall-evalwazzjoni ta' l-impatt ambjentali ta' preparazzjoni, għandu jingħata t-tagħrif li għandu x'jaqsam mal-fatturi t'hawnfuq għas-sustanzi kklassifikati bħala perikolużi għall-ambjent li jkunu preżenti fil-preparazzjoni.13. Il-konsiderazzjonijiet dwar l-eliminazzjoniJekk l-eliminazzjoni tas-sustanza jew tal-preparazzjoni (il-fdal jew l-iskart li jirriżultaw mill-użu previst) jippreżenta periklu, għandha tingħata deskrizzjoni ta' dawn ir-residwi u tagħrif dwar il-manipulazzjoni tagħhom b'mod ta' sigurtà.Indika l-metodi approprjati ta' l-eliminazjoni kemm tas-sustanza jew tal-preparazzjoni u kemm ta' imballaġġ pakkeġġ ikkontaminat (l-inċinerazzjoni, ir-riċiklaġġ, l-irdim, eċċ.).KummentIrreferi għal kull disposizzjoni Komunitarja li għandha x'taqsam ma' l-iskart. Fin-nuqqas ta' dawn, huwa utli li l-utent jiġi mfakkar illi jista' jkun hemm fis-seħħ disposizzjonijiet nazzjonali jew reġjonali.14. It-tagħrif dwar it-trasportIndika kull prekawzjoni speċjali li utent jeħtieġ li jsir konxju tagħha jew li jeħtieġ li jikkonforma magħha fejn jidħol it-trasport jew il-ġarr ġewwa jew barra mill-fond tiegħu.Jista' jingħata wkoll it-tagħrif addizzjonali pprovvdut fir-rakommandazzjoni tan-Nazzjonijiet Uniti u l-ftehim internazzjonali l-iehor dwar it-trasport u l-imballaġġ ta' l-oġġetti perkolużi.15. It-tagħrif regolatorjuAgħti t-tagħrif fuq it-tikketta skond id-Direttivi li għandhom x'jaqsmu mal-klassifikazzjoni, l-imballaġġ u l-ittikkettjar tas-sustanzi u l-preparazzjonijiet perikolużi.Jekk is-sustanza jew il-preparazzjoni koperta b'din id-data sheet dwar is-sigurtà jkun is-suġġett ta' disposizzjonijiet speċifiċi fejn għandha x'taqsam il-protezzjoni tal-bniedem jew ta' l-ambjent fil-livell Komunitarju (p.e. ir-restrizzjonijiet dwar il-marketing u l-użu, il-valuri tal-limitu ta' l-esposizzjoni fuq il-post tax-xogħol) dawn id-disposizzjonijiet għandhom, safejn huwa possibbli, jiġu ddikjarati. Għandha wkoll tinġibed l-attenzjoni tar-riċevituri dwar l-eżistenza ta' liġijiet nazzjonali li jimplimentaw dawn id-disposizzjonijiet.Huwa rrakkomandat ukoll illi d-data sheet għandha tfakkar lir-riċevituri sabiex jirreferu għal kull miżura nazzjonali oħra li tista' tkun rilevanti.16. Tagħrif ieħorIndika kull tagħrif ieħor li jista' jkun ta' importanza għas-sigurtà u s-saħħa u għall-protezzjoni ta' l-ambjent, per eżempju:- il-parir dwar it-taħriġ,- l-użi u r-restrizzjonijiet irrakkommandati,- tagħrif ieħor (referenza bil-miktub u/jew punt tal-kuntatt tekniku),- is-sorsi ta' data importanti ħafna wżata sabiex issir il-kumpilazzjoni tad-data sheet.Agħti wkoll id-data tal-ħruġ tad-data sheet, jekk ma tkunx iddikjarata imkien ieħor.--------------------------------------------------